text:
Djarason 22 di mei, Ofisina di Turismo a duna rekónosementu na Sr. Andres “ Nel” Nicolaas, komo embahador di Bonaire.Sr. Nicolaas no ta un persona deskonosi na Bonaire, mirando ku durante aña nan 90 a labora komo Manager di restaurant na e prestigioso Divi Flamingo Beach Resort & Casino.
Despúes ku su prome esposa a bin fayese Sr. Nicolaas a opta bai bai establese na Colombia, na unda e a bolbe forma su biba ku su aktual esposa Sra. Gladis Elena Nicolaas. Na Medellin Colombia, e pareha a kuminsa yuda boneriano nan ku ta wordu manda pa tratamentu nan mediko mas avansa. Nan ta hasiendo esaki pa hopi aña kaba boluntariamente. Pa su kontribushon balioso den asisti boneriano nan na Medellin Colombia, TCB a haña ku ta na su luga pa honra Sr. Nicolaas komo embahador di Bonaire.
Ofisina di Turismo a duna rekónosementu na Sr. Andres “ Nel” Nicolaas, komo embahador di Bonaire
Djarason 22 di mei, Ofisina di Turismo a duna rekónosementu na Sr. Andres “ Nel” Nicolaas, komo embahador di Bonaire.Sr. Nicolaas no ta un persona deskonosi na Bonaire, mirando ku durante aña nan 90 a labora komo Manager di restaurant na e prestigioso Divi Flamingo Beach Resort & Casino.


c: text/html

text:
Enconexion cu e caso di asesinato cu a tuma lugar dia 18 maart 2022 Recherche di San Nicolas (DAR-3) a detene un hende homber J.N. C.B. naci na Aruba di 22 aña y e muher W.A. W. naci na Republica Dominicana di 33 aña di edad.
bou guia di Fiscal y a compania pa Huez Comisario haci un entrada hudicial na un cas na Cura Cabai Zuid y a detene e dos sospechoso menciona.
Den e cas a confisca algun articulonan cu probablemente por wordo uza como evidencia contra e dos sospechosonan.
Pa Cuerpo Policial por resolve mas caso cooperacion y informacion di pueblo di Aruba ta hopi importante, pesey nos ta pidi si bo tin cualkier informacion yama nos tiplijn: 11141. Nos ta garantisa cu bo ta keda anonimo.

robotstxt: allowed

filter: keep


text:
Enseñansa special ta reparti den:
- Enseñansa pa mucha cu tin dificultad pa siña (MLK);
- Enseñansa pa mucha cu tin hopi dificultad pa siña (ZMLK);
- Enseñansa pa mucha sordo y mudo.
Alumno di MLK y alumno cu problema di oido despues di a termina enseñansa special por sigui enseñansa na Educacion Profesional Basico (EPB). Mayoria bes nan ta drenta den e educacion pa Aspirant.
Directiva y Scol
Tin 4 directiva di scol cu conhuntamente tin bou di nan auspicio 5 scol di enseñansa preparatorio:
Dienst Publieke Scholen (DPS)
- Emmaschool (MLK)
- Scol Paso Pa Futuro (MLK)
Stichting Katholiek Onderwijs Aruba (SKOA)
- Caiquetioschool (MLK)
Stichting voor Verstandelijk Gehandicapten Aruba (SVGA)
- Skol Dunaman (ZMLK)
Stichting Slechthorenden Aruba (SSA) / F.E.P.O.
- Skol Scucha Nos


text:
KRALENDIJK – Ayera djarason anochi poko despues ku tabatin un kaso di tiramentu ku herido den e bario Tera Kòrá, tabatin un otro problema ku outoridatnan polisial mester a atendé. Mas o ménos 10 pa 9 di anochi, tabatin un kaso di tiroteo i mas o ménos mei ora despues, polis mester a regresá ku urgensia den bario Tera Kòrá pa atendé ku otro kaso di violensia. Ta trata di un kas na kaya Kamari, kaminda tabatin un problema. Por komprondé ku ta trata di un kaso di bringamentu i sakamentu di kuchú un pa otro, ku menasa fuerte. Polis a presentá na e adrès menshoná, i a hasi detenshon di un sospechoso pa loke e polisnan a bai na e sitio pe. Ta trata di bringamentu i menasa ku morto. A detené un persona relashoná ku asuntu di bringamentu, saka arma blanku i menasa ku morto. E kaso aki tambe ta bou di investigashon.
E kaso aki no tin nada di aber ku esun di tiramentu, ku a sosodé un momentu promé.


text:
KIKO NOS TA HASI
MERKADEO RIBA LINKEDIN
LinkedIn ta surgiendo. Tur aña e plataforma ta birando mas atraktivo pa loke ta trata posibilidatnan pa hasi propaganda mas paresido na Facebook i Instagram. Bon mirá LinkedIn no ta ún plataforma, pero mas bien un seri di aplikashon ku diferente ophetivo. Di benta te na vakatura, pa kada ophetivo komersial tin un solushon.
E forsa di LinkedIn ta e posibilidat pa alkansá gruponan komersial bon definí. For di un direktor di un empresa múltinashonal te na un burgemeester di un siudat grandi, bo por dirigí bo mensahe riba un grupo hopi spesífiko.
Visibilidat
Resaltá den e multitut
Mek dirigí - targeting
Alkansá gruponan di interes spesífiko
Konta e kuenta di bo marka
Dun’e kuenta un toke personal
Basá riba resultado
Logra bo metanan
Di kon LinkedIn?
LinkedIn ta ofresé e oportunidat pa alkansá gruponan di interes hopi spesífiko uzando mensahenan dirigí den bo strategia di merkadeo i benta . Alabes LinkedIn ta é manera pa atkerí personal. Nan sa yama LinkedIn e plataforma sosial di mundu di komèrsio.
Kier men e plataforma ta multifunshonal i ta brindabu un sin fin di posibilidat pa targeting, partikularmente riba tereno komersial. LinkedIn ta altamente rekomendabel pa tantu B2B komo B2C.
Strategia pa éksito riba LinkedIn
Bo ke logra éksito riba LinkedIn? Esaki por riba diferente manera; di kreashon di kontenido fuerte pa gruponan den LinkedIn te na aktivashon dje Sales Navigator pa generá leads. Tin tres parti di LinkedIn ku ta hopi uzá: e profilnan di trabou, e profilnan personal í e gruponan. Banda di esaki, bo ke ta visbel riba LinkedIn su newsfeed.
Den kombinashon ku konosementu tékniko di merkadeo di LinkedIn (kon bo ta target bo grupo di interes), bo ‘creative’ ta é variable ku ta determiná éksito. Bo ta buskando un partner pa yudabu ku LinkedIn? Por ehèmpel pa generá leads òf pa atkerí personal? E ora ei bo ta na e adrès korekto.
LES #1 HOPI TEKSTO NÒ, PASOBRA
Bo ta konta kuenta visual
Kontenido visual ta hot. Hende no tin tempu mas pa lesa lapi di teksto, pero ke mira mesora di kiko ta trata i ki ganashi nan tin. Imágennan ku ta kapturá atenshon i video di bon kalidat ta hunga un papel importante den esaki.
Kon nos ta bai hasi'é?
Bo kampaña live den 4 stap
Nada no ta mas importante ku un strategia di kampaña fuerte. Atrabes di un kombersashon di intake nos ta saka afó kiko bo ke logra ku social media, krea un plan na midí i drenta den akshon mesora pa bo.
Kiko ta bo ophetivonan pa ku social media? Mediante un kombersashon orientativo òf yenando un formulario online, nos ta kla pa skucha unda bo ta pará i kiko bo ambishonnan ta ku social media.
Stap 1
Intake
Stap 2
Fiha
strategia
Nos ta determiná un strategia basá riba e último trend-nan i desaroyonan i ku ta aliñá presis ku bo marka òf negoshi.
Stap 3
Content creation
Un millenial ta konsumí mas o menos 200 imagen pa dia. Kier men ta importante pa nos resaltá den e multitut.. Nos ta editá imagennan eksistente, duna konseho òf tuma henter e parti di kreashon pa nos kuenta.
Ku konosementu di mas ku 10 online marketeer, nos ta krea i optimalisá kampañanan di social media diariamente, ku ta pas perfektamente serka bo marka òf kompania.
Stap 4
Live!
LES #2 LUBIDÁ DESKTOP, PASOBRA


text:
Festival di tumba – Su orígen i su ambiente
Aña a habri i Kòrsou ta prepará pa un otro temporada di ambiente: Karnaval. Un temporada di hopi festividat entre otro; ‘jump-up’, ‘jump-in’ i paradanan manera Karnaval di Mucha, Parada di Tiner, Karnaval di Bándabou, Gran Marcha pa despues kulminá den e Marcha di despedida. Tur esaki kompañá pa e dushi ritmo di Tumba di Karnaval ku ta wòrdu skohé durante e Festival di Tumba.
E kompetensia musikal di kuater dia aki, a para bira un gran fenómeno kultural i turístiko na Kòrsou. Kiko ta su orígen?
Tumba ta un tipo di músika skibí den 2/4 mat ku ta wòrdu toká na Aruba, Boneiru y Kòrsou. Tumba por wòrdu konsiderá komo e músika mas original di e islanan ABC. Sinembargo e orígen di tumba ta klaramente afrikano. E nòmber tumba ta originá for di un tribu yamá Bantú, di Kongo, Afrika. Ántes tabatin hopi tumba instrumental komponé entre otro pa Gerry Palm, Rudolf Palm i Janchi Boskaljon. Mas despues, Rignald Recordino di Doble R a bira un leyenda pa su komposishonnan moderno.
Hopi yu di Kòrsou ta kere ku semper ta tumba a wòrdu toká den temporada di karnaval, pero esei no ta e kaso. Promé ku añanan setenta, poblashon di Kòrsou tabata toka Kalipso den e temporada aki. Esaki debí na influensia dje imigrantenan di islanan ariba ku a bini pa traha na Shell.
Na aña 1971 un kambio grandi a tuma lugá riba e área aki. Músikonan lokal tabata deseá pa inisiá kreashon di nos propio músika lokal pa karnaval. Despues di hopi petishon, e promé Festival di Tumba a tuma lugá den Teatro Roxy, na Pietermaai. Aki Anselmo “Boy” Dap ku ta wòrdu konsiderá komo e “Tata di Tumba” a gana su promé tumba.
Segun añanan a pasa a kambia lokalidat di selebrashon di e festival vários bia, entre otro den stadion di SUBT, promé ku yega na Festival Center (Brievengat) den añanan nobenta. Te ku dia di awe nos konosé Festival Center komo e paraiso di tumba.
Koronashon di nòmbernan grandi a tuma lugá den Festival Center durante di Festival di Tumba. Artistanan ku a marka historia den tumba ta Elia Isenia komo e promé hende muhé ku a sali reina di tumba, Boy Dap ku a sali Rei di Tumba na dies diferente okashon i Farley Lourens komo e úniko ganadó ku a gana tumba tres aña konsekutivo.
E dushi músika i festividatnan den e temporada di Karnaval na Kòrsou, ta hasi nos isla unu mas dushi. Gosa un bòl durante di temporada di karnaval!


text:
Aruba Heart Foundation por mira atras na nos prome “5 KM Beach Boardwalk”hopi exitoso, cu a tuma lugar Diasabra, September 24, 2022.
Asina nos a recorda cu September internacionalmente ta luna di curason.
E grupo di participante a sali llen di animo di e beach area banda di Costa Linda te Embassy Suites y a regresa final.
Pa solamente Fls. 10.00 tur a pasa registra y haya nan “pedometer” pa registra nan distancia of caloria.
Na final, fuera di appel cu patia pa tur participante, tabatin tambe hopi premio y tur hende a bai cas masha contento.
Un biaha mas nos kier gradici, Benu, Fantastic Gardens, Compra, Subway y Sr. Kolman pa nan contribucion! Tambe na tur cu a participa na e caminata aki.
Esaki ta locual ta duna e Directiva mas animo pa sigui traha pa Aruba Heart Foundation.


text:
ORANJESTAD – Recientemente, minister Xiomara Maduro a ricibi bishita di Rabino Kripper y e directiva comunidad Hudiodi Aruba di Beth Israel.
Un reunion ameno na unda e directiva a splica di nan plannan pa futuro y con Gobierno di Aruba lo por yuda e comunidad aki cu e realisacion di nan plannan. Entrenan tin un proyecto cultural cu ta encera e santana Hudio-Portugues na Playa.
Minister Xiomara Maduro ta gradici Rabino Kripper y e directiva di Beth Israel pa e reunion ameno aki. Gobierno di Aruba lo traha hunto cu e directiva aki pa asina por lograconcretisa e plannan di comunidad Hudio na bienestar di nosPais.


text:
Asunción2022News
Malik den preparacion pa Asuncion 2022
Malik lo ta participando den e competencia di Vela
Malik Hoveling den preparacion pa Asuncion 2022
Diasabra ultimo nos por a presencia un training di e atleta di vela Malik Hoveling cu ta den pleno preparacion pa Asuncion 2022. E atleta a conversa cu Hefe di Mision, Junior Dake riba loke ta spera pa e Weganan cu ta tuma lugar na Paraguay den luna di October. E deporte di vela mes su actividadnan lo ta tumando lugar na e ciudad di Encarnacion, mesun sitio cu Open Water lo tuma lugar.
Otro siman Malik lo ta rumbo pa Paraguay p’asina cuminsa aclimatisa pa momento cu su competencia inicia dia 2 di October ya tin un bon conocimento di e area cu lo ta compitiendo aden. Asuncion 2022 su Ceremonia di Apertura ta 1 di October y e lo Clausura 15 di October proximo. Aruba ta conta cu un delegacion di 12 atleta den 8 deporte.


text:
KOMUNIKADO DI KUERPO POLISIAL KÒRSOU Dos detenshon relashoná ku ladronisia.
KOMUNIKADO DI KUERPO POLISIAL KÒRSOU
175/2019
10 mei 2019.
Dos detenshon relashoná ku ladronisia.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Djabièrnè 10 di mei 2019, 10.00or di mainta Sentral di polis a dirigí un unidat na un kas na
Jongbloed pa un kaso di ladronisia.
Kontinuando ku e investigashon alrededor di 13.04or di merdia, riba Kaya Wladimir (Coco)
Balentien, a detené dos hòmber sospechoso, G.R.B. di 18 aña di edat, i M.F.K., di 27 aña di
edat, tur dos nasé na Kòrsou, en konekshon ku e kaso ariba menshoná.
A presentá e duo sospechoso dilanti di un fiskal ouksiliar, ku a ordená nan enkarselamentu
pendiente di mas investigashon.


text:
Dia 29 di Januari proximo, e federacion di futbol, AVB lo cumpli 90 anja. Y mas cu claro mester celebra e fecha aki engrande. Pa basta tempo caba un comision instala a pensa riba un All Star Game pero uno den formato unico. Lo bay tin 3 wega e dia ey pa deleita esnan presente(AVB ta deliberando cu Gobierno di Aruba, DVG y Crisisteam riba e posibilidad pa tin publico presente).
WEGANAN Y ORARIO
Manera indica lo bay tin tres wega mientras cada wega lo tin un duracion di aproximadamente 1 ora. E prome wega entre Coaches y AVB Office lo ta pa 6:00pm mientras e di dos wega den Damas lo pa 7:00pm y por ultimo e wega di Division Honor/Division Uno lo ta 8:00pm.
Trempan lo inicia e atardi cu e encuentro amistoso entre Coaches y AVB office sigui pa e wega di futbol den Damas entre seleccion A y seleccion B. Por ultimo lo sera e anochi cu e wega den Division Honor/Division Uno entre seleccion A y seleccion B.
DAMAS
E wega entre e dos seleccion nan femenino lo ta den e siguiente formato. E seleccion A ta consisti di e hungadornan di e ekiponan di Britannia, Arsenal, Riverplate y La Fama. E entrenadornan lo ta Roberto Geerman y Siljean Vrolijk. E seleccion B ta consisti di e hungadornan di e ekiponan di RCA, Bubali, Estrella y Dakota. Aki e entrenadornan lo ta Veron Albertsz y Laura Alvarez.
HOOFDKLAS/DIVISION UNO
E wega entre seleccion A y seleccion B ta forma pa e ekiponan di Division di Honor y e 3 prome nan di Division Uno. E entrenador nan na cabes di tanto RCA y Britannia(Escalona y Breinburg) como Dakota y Caravel(Lake y Leerjan) ta esnan encarga pa forma e seleccion nan A y B. Esaki sigur ta bay ta un wega hopi anticipa ya cu nos ta papia di e mihor hungadornan di Aruba cu lo enfrenta otro e dia aki. E elenco cu a presenta diahuebs anochi na entrenamento ta nombernan di taya den nos futbol actual y bunita pa mira cu algun di nan pa prome biaha lo hunga hunto den un ekipo.
FANATICO DEN STADION y PREMIO
Den un combersacion sosteni cu presidente di AVB e la conta nos cu e federacion ta den deliberacion cu Gobierno, DVG y Crisisteam pa por acepta 200 persona drenta stadion e dia di All Star Game. No ta sigur ainda pero den e dianan cu ta bini lo anuncia esaki. Mester bisa cu e prome 200 hendenan cu drenta so lo wordo acepta pa ta den stadion. Corda cu e reglanan stipula pa DVG/Crisisteam ta keda vigente den stadion esta tapaboca, handsanitizer y 1.5 meter di distancia.
Pa e All Star Game aki, AVB a pone super bon premio disponibel manera pasashi pa 1 pa Miami, pasashi pa 1 pa Corsow y mucho mas. Pa gana esaki mester ta presente den stadion.
LIVESTREAMING
Por ultimo e weganan lo transmiti via e pagina di Arubaanse Voetbalbond y tambe pasa na television via Canal 48 esta Diario TV.


text:
ORANJESTAD (AAN): Diaranson mainta pa 11:45 am, Central di polis a worde notifica via di Centro di Alarma,
All Stories
E di dos morto den trafico pa 2022
Entrada hudicial na un cas na Brazil
ORANJESTAD (AAN): Tabata riba Diabierna Santo, banda di 2:45 pm, cu autoridad a wordo informa di un caso di emergencia riba lama, pazuid di Aruba.
ORANJESTAD (AAN): Project Team Drugspanden cu entrada hudicial na un cas na Casibari y a detene 6 sospechoso.
ORANJESTAD (AAN): Fin di siman a cuminza cu tiki malasuerte pa tres automobilista, ora cu nan tabata envolvi den un choque ‘den cadena’ na Piedra Plat.
ORANJESTAD (AAN): Tabata Diahuebs merdia banda di 12:30 pm, cu autoridad a haya peticion pa yuda un Velero cu tabatin problema cu su motor.
ORANJESTAD (AAN): Den un evento ameno na John F. Kennedy Education Center na Oranjestad a tuma lugar entregamento di promocion y decreto gubernamental na 52 polis.
ORANJESTAD (AAN): Tabata Diaranson algo prome cu 12’or di merdia, cu yamadanan a drenta cu ta indica cu tin un bululu riba un di e pisonan di Renaissance Marina Resort, y cu ta parce cu tin un huesped cu intencion serio di bula di halto.
ORANJESTAD (AAN): Ni Diabierna Santo ladron no ta respeta mas!


text:
17 Feb Curoil ta prolongá akuerdo ku Aruba Ports Authority
Willemstad – Djarason, 13 di febrüari último, Curoil a formalisá e prolongashon di e kontrato ku Aruba Ports Authority pa kontinuá ku e aktividatnan di bunkering na Aruba. Ku prolongashon di e kontrato aki, Curoil ta sigui fortifiká su posishon den e merkado di bunkering, ku ta un di e pilarnan di entrada di e kompania. E kontrato a keda firmá pa direktor di Curoil, Señor Yamil Lasten i direktor di Aruba Ports Authority, Señor Marc Figaroa.
Na fin di aña 2013, Curoil a atkerí e derecho eksklusivo pa bunker barku den hafnan di Aruba (“In-shore”). Durante e último 7 añanan, e aktividatnan di bunkering na Aruba a trese benefisionan finasiero tantu pa Aruba Ports Authority komo pa Curoil. Curoil ta sumamente orguyoso di e logro aki i lo kontinuá ku su esfuersonan pa amplia su presensia den region.


text:
Schoolgelduitkering
Mayornan cu ta hayando bijstand lo ricibi pa cada yiu cu ta bay scol Awg. 220,- extra te na un maximo di Awg. 800,- pa famia como ayuda pa cubri e gastonan di scol (schoolgelduitkering).
Contribucion di mayor (Ouderlijke bijdrage)
Tambe Gobierno lo yuda paga un parti di e contribucion (ouderlijke bijdrage) cu e mayor mester paga na e scol di su yiu te cu un maximo di Awg. 120,- pa mucha. Ta paga e ayudo extra di "schoolgelduitkering" hunto cu e pago regular di bijstand na luna di september y esun di "ouderlijke bijdrage" ta pag’e directamente na scol mes. Si e contribucion ta mas hopi cu e suma di Awg. 120,- e mayor mes lo mester paga e diferencia. E ayudo extranan aki ta pa un solo biaha.
Con aplica
Mayornan cu tin yiu(nan) of yiu(nan) di criansa mester busca e formulario na e scol na unda e yiu(nan) ta inscribi. Riba e formulario cu Departamento pa Asunto Social a diseña specialmente pa e ocasion aki, tin un parti cu e mayor tambe tin cu yena corectamente y firma.


text:
“Building Towards the Future” Carnaval Casino a kuminsá rekoudá artíkulonan di skol pa muchanan di Kolegio Cola Debrot
“Building Towards the Future”
Carnaval Casino a kuminsá rekoudá artíkulonan di skol pa muchanan di Kolegio Cola Debrot
WILLEMSTAD – MEI– Manera komunidat di Kòrsou a bin ta eksperensia kaba, Carnaval Casino ta muchu mas ku un casino. No únikamente pa e kampaña, promoshon i premionan ku tur miembro tin chèns di gana sino tambe pa e manera kon nan ta partisipá den nos komunidat komo empresa. Staf i personal di Carnaval Casino ta preparando pa un otro edishon di ‘Back To School Drive’, e biaha aki bou di e tema ‘Building towards the future’. Ta hasi e rekoudashon un poko mas trempan e aña aki, di manera ku komunidat tin mas espasio pa hasi un kontribushon.
Meskos ku añanan anterior ta apelá riba nos komunidat pa duna un man pa rekoudá artíkulonan di skol. Por hasi esaki via di un donashon di e artíkulonan di skol mes, of ku bo TITO na Canaval Casino. Muchanan lo tin mester di entre otro agènda pa skol, tas pa skol ku 2 kompartimentu, tèrmo, trònchi di pan, place mats, etuí pa pòtlot, pèn, pòtlot, gùm, sleiper, steft di koló, map pa skol, skref di 24 linia, skref pa aritmétika i map grandi di 23 renchi. E aña aki ta rekoudá artíkulonan pa skol – aña eskolar 2019-2020- pa Kolegio Cola Debrot. Por trese e artíkulonan di skol na Carnaval Casino Player’s Center entre dianan 23 di Mei pa 25 di yüni for di 10’or di mainta pa 9’or di anochi.
E tema ‘Building towards the future’ ta kuadra ku e filosofia Carnaval Casino, awor tambe parti di Wind Creek Hospitality. Di akuerdo ku Heidi Foendoe, Direktor General di Carnaval Casino, konstruí nos komunidat nunka mester ta esfuerso di un solo persona. “Kolektivamente nos mester yuda komunidat; Carnaval Casino di su parti ta inisiadó di e proyekto, pero ta konta ku sosten di nos komunidat pa yuda nos hóbennan, ku ta futuro di nos pais!”
Komo gratitut Carnaval Casino i tambe Renaissance Curaçao Resort lo rifa dos anochi den Renaissance Curaçao Resort komo promé premio, entre tur ku a hasi un donashon di artíkulonan di skol. Di dos premio; un sena pa 2 persona na Infinity Beach Club, terser premio; Carnaval Casino $75 free play, di kuater premio; un desayuno pa 2 persona i finalmente un di sinku premio; Carnaval Casino $50 free play. Risibí un formulario pa kada donashon, kompletá e informashon riba esaki i deposit’é den e tómbola na Carnaval Casino. Lo saka e ganadónan dia 27 di yüni. *E ganadónan no mester ta presente durante di e sorteo. For di awòki Renaissance Curaçao Resort & Carnaval Casino i Wind Creek Hospitality ta gradisí tur hende pa nan aporte na ‘Building towards the future’.


text:
ORANJESTAD -Pa mehora pago di factura na tempo DirectieFinanciën kier conscientisa e comerciante di e importancia di pone tres dato riba nan factura.
E tres datonan aki ta importante pa por procesa un factura y pago den nos sistema administrativo.
Tres (3) datonan cu mester ta riba factura 1. Persoonsnummer
A base di e persoonsnummer (number di registracion na Departamento di Impuesto) nos ta registra bo compania, bofactura y bo pago den nos sistema administrativo. Pa e motibo aki ta hopi importante pa e number aki ta riba bofactura. 2. Number di factura
Poniendo un number na e factura lo ta mas facil pa nos por track bo pagonan y pa nos identifica transacionnan. Facturanan sin number lo wordo debolbi y consecuentemente esaki lo retrasa bo pago. E number di factura mester ta unico (sin duplicacion) pa cada factura papor identific’e facilmente. E number por consisti di number, letters of un combinacion di nan dos. Tambe lo por contene fecha, nomber di proyecto of tarea. 3. Bank gegevens
Haci’e super simpel pa nos por pagabo door di inclui bodatonan di banco riba bo invoice. Please pone bo banco y bo cuenta di banco riba e invoice.
Nos ta pidi encarecidamente pa pone e tres datonan aki riba tur factura. Di e manera aki bo lo contribui pa procesa bo factura mas lihe cual lo yuda na pagabo na tempo.


text:
Ministerio di Husticia y Asuntonan Social: BRANDWEER ARUBA TA SIGUI CURSO PA CERTIFICA COMO INSTRUCTORNAN LOCAL
Ministerio di Husticia y Asuntonan Social:
BRANDWEER ARUBA TA SIGUI CURSO PA CERTIFICA COMO INSTRUCTORNAN LOCAL
ORANJESTAD – Durante un siman di cursonan intensivo, Brandweer Aruba a cuminsa cu e proceso pa prepara seis miembro di Cuerpo di Bombero pa bira instructornan local di Brandweer. E curso aki ta wordo duna door di “Veiligheidsinstituut Nederland” y lo dura alrededor di un luna mas. Recientemente, e seis “bevelvoeders” di Brandweer Aruba a bula pa Curacao, caminda nan lo sigui ricibi e trainingnan necesario, pa por termina e curso. E curso aki ta wordo atendi hunto cu Cuerpo di Bombero di Curacao.
Ta importante pa remarca, cu esaki ta e prome biaha cu Aruba ta logra certifica instructornan local. Incluyendo e dos prome miembronan di Cuerpo di Bombero cu a logra caba e curso caba, Aruba lo tin ocho persona certifica como instructor, pa asina por prepara e siguiente grupo di hobennan cu lo bira bombero. E dos personanan cu a logra termina e curso recientemente, a bay Curacao tambe pa asina haya “bjischoling” y asina ta actualisa riba e cursonan di instructor.
E parti di certificacion di nos localnan ta importante, pa asina por brinda un nivel mas halto di training y asina eleva e nivel di servicio y siguridad brinda door di nos Cuerpo di Bombero. Ministerio di Husticia y Asuntonan Social ta aplaudi e iniciativa di Brandweer Aruba pa percura pa sigui eleva e nivel di nos Cuerpo di Bombero.


text:
WILLEMSTAD- 1 di yüli 2021 – Den un ambiente ameno na Aeropuerto Internashonal Hato a tuma lugá selebrashon di e buelo inougural di Jetair Caribbean su ruta nobo Kòrsou – Jamaica. E buelo inougural aki ta marka inisio di e di kuater destinashon di e aerolínea. Durante e resepshon a hiba palabra, Minister di Desaroyo Ekonómiko, sra. Ruthmilda Larmonie – Cecilia, Minister di Tráfiko, Transporte i Planifikashon Urbano, sr. Charles Cooper, Managing Director di Jetair Caribbean sr. Antonio Ribeiro, CEO di Jetair Caribbean sr. Robert Maas, Director of Air Service Marketing & Development na Curaçao Airport Partners sra. Peggy Croes, Managing Director di Curaçao Hospitality & Tourism Association sra. Maria-Helena Seferina-Rojas.
E ruta nobo di Jetair ta hasi posibel pa mas turista for di Jamaica bin eksperensiá e produkto úniko ku Kòrsou ta brinda. Nos playanan bunita, kultura riku, historia, arkitektura, variedat di atrakshonnan turístiko i mas ku tur kos nos hendenan amabel. Na mes momentu e ruta aki ta brinda tambe mas opshon di biahe pa nos pueblo lokal. E buelo aki di Jetair lo ta riba djaweps. E buelonan ta keda efektuá ku un Fokker 70 ku un kapasidat di 80 stul. E aerolínea su meta ta pa sigui amplia nan skema di buelo ku rutanan for di Karibe i Sur Amérika.
Gobièrnu di Kòrsou, Ofisina di Turismo di Kòrsou (CTB), Curaçao Airport Partners (CAP), Curacao Airport Holding (CAH) i Curaçao Hospitality and Tourism Association (CHATA) ta felisitá Jetair ku nan destinashon nobo i ta deseá nan tur kos bon.


text:
Gobierno por medio di nan mercadeo falso ta imponeun vacuna experimental pa cu e covid-19 ariba e pueblo. Partido CURPA ta contra e maneho aki y ta haya cu cada persona mester tine libertad pa nan dicidi pa nan mes sin influencia externo pa tuma evacuna experimental of no.
E vacuna ta uno experimental pasobra e institutonan di Europa EMA y di Merca FDA cu ta regla registracion yaprobacion di remedi no a duna su aprobacion pa e vacuna pero mas bien a duna un aprobacion di emergencia cu ariba su mes notin base tampoco.
E vacuna experimental ta den su fase 3 y lotermina pa fin di 2023, ora tin mas data di esnan cu a tuma evacuna. Cu otro palabra esnan cu a tuma e vacuna ta proefkonijn pasobra no sa si e vacuna tin peliger of efectonan den futurocercano of lieu.
Den programa di partido CURPA den ultimo eleccion nos a pone cu nos lo bin cu un maneho na unda esnan den un salud hopi malo cu no tin solucion cu tratamiento convencial cu nan por, si nan kier, participa na tratamentonan experimental pa wak si esey por yuda nan y hisa nan calidad di bida of te hasta prolonga nan bida.
Pa un grupo chikito dihende e maneho aki por duna nan un speransa cu ta algo grandi pa nan. Awor AZV/gobierno no ta cubri tipo di tratamientonan experimental asina pa un grupo hopi chikito pero si ta aproba pa full un pueblo cu den mayoria ta saludabel y no den peliger, tuma un vacuna experimental.
Aki nos por wak con nos gobierno actual ta midi cu dos midi y ta laga esnan cu realmente mester di un tratamento experimental na caya. Si nos para keto un rato y observa y analisa kiko e efectonan secundario di algun vacuna ta lo bo ripara cu something is wrong.
Te hasta a sali den prensa internacional e siman aki cu 8 nacion a stop diusa e vacuna di Astrazeneca y stop e por completo. Ta mas cu claro cu tin un problema hopi grave yakinan na Aruba bo no ta hanja e tipo di informacionan aki.
Nos di partido CURPA a bin ta observando yanalisando e situashon desde inicio di e pandemia, y nos ta di opinion cu “ Si tin un cura pakiko mesterdi un vacuna”?? Nos economia ta sufriendo danjo pa motibo cu nos gobierno a sigi richtlijnen nan di RVIM/ WHO/ cu na su turno no sa mas kiko pa bisa y no a opta pa skucha e expertonan den nos mes region cu Si a implementa cierto remedinan, cu efectividad positivo.
Pero pa e tipo di medicamentonan aki por jega Aruba mester corta cu acuerdo nan cu pais Aruba tin cu cierto organisacionan farmaceutico hulandes y tanten cu nos no implementa cierto cambionan den nos leynan, nos lo sigui priviligia e grupo aki. A bira tempo pa pone salud di hende na prome lugar y cu partido CURPA esaki lobira un realidad.
Max RobertPresidente di Partido CURPA


text:
Asunción2022
The XII South American Games (Spanish: XII Juegos Suramericanos Asunción 2022) will be multi-sport event to be held between 1–15 October 2022 in Asunción, Paraguay. The Games will be organized by the South American Sports Organization, the Paraguayan Olympic Committee, the government of the Republic of Paraguay and the local National Secretary of Sports.
-
Kamilah y Abigail lo inicia awe diamars
Kamilah y Abigail Dammers lo inicia awe diamars na e competencia individual na e Weganan Suramericano Asuncion 2022. Despues di…Read More »
-
Kamilah Dammers ta conta nos di e emocion pa gana un medaya di oro
Medayista di Oro, Kamilah Dammers ta conta nos di e emocion pa gana un medaya maximo pa Aruba na Asuncion,…Read More »
-
Medaya sigura
Medaya sigura, e color falta‼‼ Duo di Aruba, Kamilah y Abigail Dammers lo hunga e semi-final den e Weganan Suramericano…Read More »
-
Britta Schwengle cla pa su competencia di Open Water
Algun rato pasa nos atleta di Open Water, Britta Schwengle a hasi su entrenamento den e awa nan di e…Read More »
-
Kamilah y Abigail Dammers ta conta riba e prome dia di bowling
Kamilah y Abigail Dammers ta conta riba e prome dia di bowling den e Weganan Suramericano 2022 na Asuncion, Paraguay.…Read More »
-
E duo Dammers na un di 2 lugar overall riba e prome dia
E duo Dammers di Aruba na un di 2 lugar di overall riba e prome dia di competencia den e…Read More »
-
Malik Hoveling ta duna su conseho
Mi nomber ta Malik Hoveling y mi ta eherce e deporte di windsurfing pa 12 anja y mi meta ta…Read More »
-
Atletanan di bowling a yega Asuncion
Atletanan di bowling a yega Asuncion y a haci nan prome entrenamento inoficial na Asuncion. E bolicheronan y rumannan Kamilah…Read More »
-
Just a conclui su participacion na Asuncion
E atleta nan di vela a conclui nan participacion na e Weganan Suramericano Asuncion 2022 diahuebs ultimo, Just van Aanholt…Read More »
-
Mikel kier logra Paris2024
“Mi tin un plan cumi lo kier logra na e Weganan Olimpico Paris 2024 cu ta drenta den e top…Read More »


text:
Awe dialuna a registra 162 morto y masha hopi persona herida despues di un teremoto cu a pasa na Indonesia.
Tabata un teremoto di un magnitud di 5,6 cu a sacudi e ciudad di Cianjur, na Java Occidental, cu profundidad di 10 kilometer segun e servicio Geologico di Merca a registra. E teremoto aki a causa 162 morto y mas di 100 persona cu mester a wordo hospitalisa cu urgencia , mientras cu otro personanan mester a wordo atendi ariba caya. E team di rescate a traha durante henter anochi pa purba salba mas persona cu nan ta kere cu mester a keda bou di e edificionan cu a cay den otro.
E gobernador di Java Occidental a laga sa cu tin mas di 700 persona herida y sigur lo bay registra mas morto ora cu haya e persona cu a keda bou di e edificionan sin por sali.


text:
KRALENDIJK – Un suidadano di bario Nikiboko parti pariba ta pidi koperashon pa e por tende algu di Hubert Victor. Ta trata di Jacinta Dorothea kende a konta ku e tin hopi deseo pa topa òf tende di Victor. El a konta Radio Live 99.9 FM ku na 1960 e tabata biba na e kas kaminda awor ta dòkter di bestia.
“
Un mucha a bin fakansi for di Kòrsou i el a pasa un temporada den un kas besiña di kaminda ami tabata biba. E tabata den un kas di palu parti pabou di nos,” Dorothea a konta. Na e kas tabata biba Noli Martijn i e mucha yu di Kòrsou a keda sera Martijn un temporada. Despues el a bai Kòrsou i nunka mas mi a tende algu di e persona. 1965 un hende a presentá na porta di nos kas i a bisami ku e ta mama di Victor i e mester a pasa pa kuminda señora. El a konta ku e yu a gaba kon bon el a pasa na Boneiru i Dorothea tabata hasi tur kos pe. Laba paña i kushiná. Mi a apresiá inmensamente e atenshon di e mama,”Dorothea a konta. “Despues di tempu Herique Victor esposo di e señora a manda un karta i a konta ku e esposa a fayesé. E señora tabata bayendo Hulanda i a bira malu den avion i a fayesé i nan a der’é na Libanon. Tambe e hòmber a pidi pa saludá Elsa Vis yu di Cor Vis. Elsa tabata traha kaminda Maurisio tabatin tienda,”Dorothea a konta. “Mi deseo ta pa tende algu di Hubert Victor. Si mi no ta kiboká e tin 70 aña.”


text:
Si nos kier cuminsa tuma na serio e palabranan Integridad y transparencia, anto e ora a yega pa pone tur 52 carta riba mesa. Esaki ta nifica cu tur documento, estudio haci pa departamentonan, contractnan cu pais Aruba ta cera pa cualke proyecto ta bira publico, Cristian Soto Garcia ta splica.
“Desconoce un berdad ta haci bo esclavo di mentira.” Esaki ta un dicho Hapones cu algun aña atras a bira hopi popular riba rednan social door di e orador di origen Hapones Colombiano, Yokoi Kenji.
Awe den 2021, e dicho aki ta un refleho di nos situacion y lastimamente e berdad tambe di gobernacion di nos pais. Transparencia y integridad ta dos palabra cu nos a bin ta scucha hopi y por hasta bisa cu esaki ta ankra mas o menos den nos leynan.
E mas o menos ta pa motibo cu aunke esaki ta ser regla den un ley (Landsverordening Openbaarheid van Bestuur, of LOB), e ta keda na un minister si e haya su gana di duna e informacion cu ta ser pidi na dje for di un ciudadano.
Mas leu ainda, e minister por uza diferente maniobranan den e ley aki pa rek un peticion, hopi biaha forsando un persona pa bay corte, malgastando placa di pueblo na abogado, pa finalmente duna e informacion pidi parcialmente.
52 carta riba mesa
Kico nifica pone tur 52 carta riba mesa? Pone tur 52 carta riba mesa ta nifica cu tur documento, estudio haci pa departamentonan, contractnan cu pais Aruba ta cera pa cualke proyecto, ta bira publico, sin cu partidonan tin cu resorta na haci uzo di LOB.
Pues no ta papia di solamente cifras pero berdad sunu di loke ta biba den pueblo, manera entre otro cifra di pobresa, abusonan etc. Cifranan di eficencia di departamentonan gubernamental tambe ta cay bou di esaki.
E concepto aki ta conoci como ‘open data’, unda no tin ristriccion pa yega na e informacionnan menciona. No por ta asina cu pueblo mester simplemente kere den palabranan cria via un cuchara di un politico, sin tin accesso na e informacion pa pueblo por comproba pa su mes loke ta ser bisa.
Y no por ta asina tampoco cu solamente esnan cu sa di LOB y con pa aplica p’e, manera huristanan, periodistanan y otro partidonan interesa, por haya aceso na (parti di) e informacion aki.
Pa por yega na unda semper lo bay pone tur 52 carta riba mesa ta bay ta un proceso doloroso, pero necesario. Scucha y wak e berdad cu nos ta biba aden no ta facil, pero poniendo tur informacion riba mesa lo crea un pueblo critico.
Un pueblo cu por tuma decision abase di conocemento y finalmente por duna balor real na dicho popular ‘awo si bo por wak unda bo placa ta bay’.‘Nos no tabata sa’ Mientras cu durante campaña semper tin tur tipo di solucion, ora cu un gobierno nobo sinta ta ser bisa ‘nos no tabata sa di e situacion aki’.
Pa e motibo aki, prome cu bin cu proyectonan irealstico, of bolbe den e mesun ciclo vicioso di fixmento aki aya, e enfoke principal pa e siguiente parlamento mester ta pa den e prome aña trece adaptacion na e Landsverorderning Openbaarheid van Bestuur, crea un ley di archivo y hacie un mandato pa e gobierno cu sinta pa publica tur dato existente di tur departamento.
E publicacionnan aki claro mester ta di tal indole cu e no ta afecta informacionnan personal y/of confidencial di ningun persona. E hoben empresario Cristian Soto Garcia, miho conoci como Soto ta termina bisando pa considera den haci esaki posibel tambe como un di su compromisonan como politico nobo.
“Nos no por keda mas ta haci e mesun cos y spera un resultado diferente. Cambio ta necesario y ningun cambio ta bin sin Accion!”


text: Diadomingo mainta a drenta informe di un accidente unda un di e partidonan a baha bay bandona e sitio lagando e auto atras na sitio na Alto Vista, mesora a dirigi un patruya na e sitio. Na yegada di e patruya a bin compronde cu berdaderamente e dama chauffeur di e pick-up a cana bay busca su documentonan di e pick-up ela bay busca cerca ey mes. Pa locual ta e accidente mes ta asina cu e accidente semi-frontal aki a sosode pa motibo di cu e birada aki ta hopi smal. Afortunadamente ningun hende a resulta herida.


text:
Entrante promé di yanüari 2017, biuda i wérfano den eksterior lo haña ménos plaka.
Entrante promé di yanüari, 539 biuda i wérfano ku tin derechi riba AWW (Algemene Weduwen- en Wezenverzekering) ta bai risibí ménos plaka. Studiantenan den eksterior ku a pèrdè un òf tur dos mayor, lo haña respektivamente 408 i 468 florin ménos entrante 2017. Na yüni 2016, parlamento a aprobá un kambio di lei pa tur esnan ku ta biba den eksterior i tin derechi riba AWW i AOV. E lei ta nifiká ku biuda i wérfanonan lo risibí 10% ménos i e bonùs di pasku tambe ta kaduká. Segun gobièrnu, e medida ta nesesario pa por eliminá e défisit i asina salvaguardiá e fondo di penshun. E medida mester produsí un suma di 38 mion pa aña.
No ta konosí kuantu e medida lo produsí for di esnan ku tin derechi riba pago di AWW so. E kantidat di hende ku tin derechi riba AOV i ta biba den eksterior ta hopi mas ku e kantidat di esnan ku tin derechi riba AWW.
Segun SVB, no por lòs e AWW for di e AOV. E prima AOV/AWW ku e trahadó i e doño di trabou mester paga ta 16%. Di esaki 1% ta bai den e fondo di AWW.
Mayoría di e 539 personanan ku tin derechi riba AWW, ta haña un penshun di wérfano. Ta trata di 402 hóben i 137 biuda- i biudonan ku ta biba den eksterior.


text:
History of Aruba
Home History of Aruba
Discubrimento di America y Caribe y nombernan di Aruba
Riba continente di America y islanan di Caribe, tawatin civilizacionnan prome cu 12 di oktober 1492, ora cu Columbus a discubri e continente pa...
Historia di Aruba: 1947, un aña di castigo di prison pa chauffeur cu a...
Historia di Aruba: E biaha aki nos lo dedica e historia di Aruba, na un caso hopi tristo cu a sosode na aña 1947,...
Historia di Aruba: Accidentenan aereo na Aruba di 1966 pa 1968 ( part 2)
1967, un accidente tragico aereo na Aruba den cual dos persona local a fayece Diasabra 14 di October 1967, den oranan di mainta durante un...
Historia di Aruba: Accidentenan aereo na Aruba di 1966 pa 1968 ( part 1)
Historia di Aruba dedica na sucedidonan aereo na Aruba entre 1966 y 1968. Varios accidente y desaster aereo a tuma luga, na Vliegveld of...
Historia di Aruba: Un baby recien naci haya den lama
E biaha aki nos lo dedica un articulo cu a lanta hopi pregunta y causa un consternacion grandi na Aruba. Un criatura cu a nace...
Historia di Aruba: E desaparecido aviado G.E.H. Schijns
E biaha aki nos lo dedica historia di Aruba, na un tragedia cu a sosode na 1931. De Verdwenen Nederlandsche Vliegenier G.E.H. Schijns Riba 17...
Historia di Aruba: Un gran politico na Aruba, a wordo asesina cruelmente pa un...
Historia di Aruba, E biaha aki e ta poco mas largo cu normal pero lese te na final pa haya sa mas di e...
Historia di Aruba: Recordando 79 aña pasa di e Di Dos Guera Mundial (Relata...
Awe, dia 16 di februari, 2021, nos ta recorda cu 79 aña pasa cu nos isla a wordo involucra den e Di Dos Guera...
Historia di Aruba: Asesinatonan cruel na comienso di 80 (part 2)
Den e segundo parti nos lo dedica na dos otro asesinato hopi tristo y cruel, cu ta: Na Februari 1982, "Carnavalsmoord," manera e la wordo...
Historia di Aruba: Asesinatonan cruel na comienzo di 80 (Parti 1)
Den aña 1980 pa 1982 a pasa algun asesinato hopi cruel cu a keda marca den historia. E asesinatonan aki nos lo parti nan den...


text:
Nos invitado den e programa aki ta Sra. Dominica Johanna Figaroa-Tromp miho konosi komo Johanna. Ela nase 11 Juli 1924 i ta un habitante di e bario di Nort na Aruba. E ta un kurandero hopi konosi na Aruba. Nos ta kombersa kune tokante e Aruba di antes, su trabounan komo kurandero, su famia i tambe di e bario di Nort.
Produkshon: Fundashon Históriko Kultural Boneriano
Durashon: 57 minüt
Fuhikubo ta presentá: Johanna Dominica Figaroa-Tromp
Nos invitado den e programa aki ta Sra. Dominica Johanna Figaroa-Tromp miho konosi komo Johanna. Ela nase 11 Juli 1924 i ta un habitante di e bario di Nort na Aruba. E ta un kurandero hopi konosi na Aruba. Nos ta kombersa kune tokante e Aruba di antes, su trabounan komo kurandero, su famia i tambe di e bario di Nort.


text:
Diaranson merdia a tuma luga e inauguracion di Unidad di control di Cacho ‘Dog Control Unit’. Prome minister sra. Evelyn Wever-Croes a duna di conoce cu esaki tabata parti di compromiso ora cu el a drenta gobierno ‘pa atende cu problema di cacho riba caya’.
El a duna danki na tur cu a haci esaki posibel y cooperacion di ministerio di husticia, sr. Andin Dikker y ministerio di salud, Dangui Oduber y na tur cu a haci posibel cu a habri e centro di control di cacho.
For di basta tempo comunidad tabatin e preocupacion di problema grandi y serio cu tin di cacho riba caya. Algo cu el a menciona cu e Dog Control Unit no ta pa servicio di recoge bestia morto mirando cu esey ta tarea di Serlimar.
E unidad su tarea principal ta pa pasa recoge e gran cantidad di cachonan cu ainda ta cana los, tanto esnan cu doño, como esnan sin doño. Di e forma aki ta spera di reduci e cantidad di cachonan cu tin riba caya.
Tambe ta pa evita e cachonan aki causa molester of esnan cu ta peliger y ta ataca bestia di otro cura of muchanan. Tampoco lo causa molester pa turista y deportistanan riba camidna.
E cachonan aki lo wordo hiba na e Centro di Control di Cacho pa wak si ta logra reuni nan cu nan doño. Ta importante pa remarca cu cacho y pushi morto ta keda trabou pa Serlimar y no por yama e Unidad di Control di Cacho pa recoge bestianan aki morto riba caya.
E Unidad di Control di Cacho lo ta tambe un Unidad cu lo controla e supervision y cumplimento di entre otro nos Ley di Cacho cu ta na vigor desde 2015. E cooperacion di KPA (Cuerpo Policial y Burea City Inspector)
E vehiculo aki, ta un van cu Minister di Husticia a facilita y cu awe e ta entrega simbolicamente na Bureau City Inspector, pa por eherce e funcion aki. Si e unidad recoge un cacho for di caya y ta resulta cu e cacho tin doño, esaki por tin consecuencia pa e doño a base di su responsabilidad segun e Ley di cacho. P’esey ta conseha doñonan di cacho pa percura pa nan cacho ta den cura.


text:
Paradera – Dialuna merdia pa mas o menos 3’or polis di trafico ta wordo manda rotonde di Paradera, altura di e santana. Eynan un boksmento cu hende herida lo a sosode.
Na yegada di polis nan ta topa cu un Suzuki jeep y un Hyundai Accent, ambos cu basta daño material.
Ambos auto tawata tin daño parti robes dilanti, indicando cu un di nan lo a hala na su man robes of a tuma un bocht grandi pariba di e rotonde.
Ambulance a na su yegada a trata ambos persona herida na e sitio mes. Takelwagen mester a presenta pa move ambos auto for di caminda.


text: KRALENDIJK – Reporteronan di Live 99.9 FM a tuma nota di un buraku peligroso ku ta rekerí atenshon. Un ‘roster’ di un òf otro forma a sak den otro i esaki ta peligroso mirando e buraku ku tin na e sitio. Ta trata di un situashon na e krusada T di kaya Papa Cornes i Hanchi Amboina. Un suidadano ta pidi pa esnan konserní tuma nota di e situashon, spesialmente awor ku áwaseru ta kai. Esaki por ta peligroso debí ku no tin sufisiente espasio riba kaminda pa hala pa e buraku. Potrèt ta ilustrá e situashon na e sitio.


text:
Kralendijk- Despues di un periodo basta largu di renobashon i un periodo di 10 dia ku a sera totalmente, Warehouse Bonaire awe a habri su portanan di nobo.
E supermerkado awor aki a ekspandé bastante, no solamente na espasio, pero tambe na kantidat di produkto. Tambe tin hopi espasio awor aki di kosnan konhelá.
De periodo tras di lomba Warehouse, de koperashon ku Van den Tweel Supermarket, a parti un voucher di 10% de deskuento. Djaweps mainta por a nota basta hende ku a bin wak e supermerkado renobá, i tambe troka nan voucher.


text:
Si bo ta kere of no, pero un relacion ta causa hopi esfuerso mental, esaki segun e experto den relacion, Susan Winters, cu ta autor di bestsellers. E ta bisa: “Un relacion intimo ta ocupa hopi espacio den nos cabes. Aunke un parti grandi di esaki ta sosode inconscientemente, simplemente un persona tin menos capacidad pa enfoca riba su mes, ora e ta den un relacion”.
Mrs. Winters ta referi na e tempo cu e hendenan den un relacion ta pasa sin nan kier, ta preocupa nan mes pa nan pareha, y pensando hopi riba e peleanan chikito. E ta bisa cu e sortonan di stress aki por impedi e persona su felicidad. “E discordia emocional por consumi tur cos, ya cu e ta aleha nos di e momento y situacion presente”. Na contrario, e ta bisa cu ora bo ta soltero, bo tin e chens pa ordena e desordo den bo cabes, y bo ta haci espacio pa e pensamento- y e soñonan nobo.
Bo ta mas ‘open’ na loke bida ta pone den bo caminda
E expertonan ta bisa cu un persona soltero ta mas dispuesto pa atende cu e situacionnan inespera. “Ta casi manera nan no tabatin otro opcion”, segun dokter Niloo Dardasthi, cu ta un psicologo y experto den relacion. E ta bisa cu ora bo ta soltero, automaticamente bo mester bira autosuficiente. Liber di e limitacionnan di tin un pareha, e bida di e persona soltero ta bira completamente di dje, segun dokter Dardashti. No tin niun hende cu ta stop bo pa sali persigui bo ambicionnan.
Bo tin mas tempo pa ‘get in touch’ cu bo mes
Dokter Dardashti ta relata cu hopi biaha e hendenan ta bisa, cu ora nan ta den un relacion, nan ta sinti cu nan a perde nan mes. Esey ta pasa door cu nos no ta haci e cosnan riba nos mes.
Den e relacionnan, e personanan ta core riesgo di perde contacto cu nan mes, paso nan tin menos tempo pa nan por concentra riba nan mesun desaroyo personal. “Ora bo ta soltero, bo ta crea e oportunidad pa tin mas contacto cu e parti interior di bo”. Dr. Dardashti ta agrega cu un keho comun cu e ta scucha di su pashentnan ta, cu nan ta sinti los fo’i parti creativo. E ta bisa ora bo ta soltero, bo tin mas espacio pa e cosnan creativo. E ta agrega: “bo por tin creatividad y tambe ta den un relacion? … Si, pero pa un persona di un estilo di bida normal. e ta bira dificil pa nan por balansa esaki”.


text: Diadomingo madruga a drenta informe di cu tin un pareha turista cu lo a “pass out” den un di e bañonan di un nightclub banda di e highrise hotelnan, mesora a dirigi tanto polis como ambulans na e sitio. Na yegada di e patruya a bin compronde cu aki lo ta trata di un dama cual tabata full sunu y cu no tabata reacciona. Polis a compronde cu aki lo tabata trata di un intento di violacion pero e seguridad di e lugar a impedi esaki sosode. Polis a detene e homber local cu tabata cu e dama bao sospecho di intento di violacion. Na yegada di e ambulans nan a atende e dama y a hib’e hospital.


text:
Mundi ta un proyekto inisiá dor di Hammock, i tin komo meta pa konsientisá nos pueblo di Kòrsou, i tambe islanan serkano di desaroyonan ku ta tuma luga diariamente den e mundu digital.
E mundu digital no solamente por fasilitá nos bida diario, pero tambe por kontribuí na nos medio ambiente. Nos no mester subi nos kareteranan mas, si loke nos mester hasi por wòrdu hasí sea online òf ku teknologianan modèrno. Menos trafikashon tin riba nos kareteranan, mas esaki por kontribuí ku un airu limpi den nos atmósfera.
Nos meta ta pa por optimalisá bo struktura teknológiko den bo kas of na trabou, pero tambe nos ta bai tin programa nan pa asina eduká nos hendenan kon pa hasi uso di tur e aparato nan modèrno. Asinaki nos hende grandinan i muchanan por keda informá diariamente di e desaroyonan ku ta tuma luga den e mundu digital.


text:
Ku tur probabilidat dia 22 di januari 2010 lo tin e ultimo elekshon pa Staten di Antias. En konekshon ku esaki mi ta bai sali un tiki for di deporte i e siman prome ku elekshon lo mi trese mi pronostiko riba e resultado di elekshon, pues keda pendiente pa esaki.
E partido nan ku ta forma parti di e elekshon aki na Korsou ta lo sigiuente:
1. Pueblo Soberano (PS)
2. Partido un Pueblo Emansipa (PPE)
3. Partido Nashonal di Pueblo (PNP)
4. Partido Antia Restruktura (PAR)
5. Movementu Solushon Isla (MSI)
6. Partido Democraat (PD)
7. Frente Obrero i Liberashon 30 di Mei (FOL)
8. Lista di Kambio (LK)


text:
Base di konosementu
WEB te responsabel pa e suministro di awa di bebe limpi i koriente konfiabel na Boneiru. Nos ta kuida bo salú i seguridat konforme proseduranan fiho. Nos ta traha duru na seguridat di suministro, durabilidat i pagabilidat.
Nos responsabilidat ta kaba na bo kashi di koriente. WEB no taresponsabel pa loke ku ta pasa tras di bo porta /parti paden di kas.
Bo mes ta responsabel pa uso saludabel i seif di bo instalashonnan pa awa, awa di berpùt i elektrisidat. Bo mes por hasi hopi tambe pa spar riba awa i koriente. E ta duradero i ta spar bo sèn.
Den e rúbrika aki gustosamente nos ta informá bo tokante bo salú, seguridat i prevenshon di riesgo. Tambe nos ta dunabo tepnan útil.
Koriente i siguridat
WEB ta responsabel pa sumistro di koriente seif. Bo mes ta responsabel pa uso di koriente seif.
Importante!
Ta rekomendabel pa laga un instaladó registrá hasi trabounan na bo instalashon elektriko. En todo kaso laga kontrolá trabou ku a ser hasí. Asina bo ta evitá problema isituashonnan peligroso.
E instaladó registrá ta un spesialista ku ta kontrolá i evaluá e trabou di un elèktrishèn òf di bo mes segun e normanan stipulá. Un lista ku instaladónan registrá bo ta haña aki.
Download nos foyeto Siguridat (pdf) òf lesa e tepnan aki bou.
Sa kiko bo ta kumpra
Ta traha aparatonan elektróniko mas seif posibel. Nan mester kumpli ku varios stándart internashonal, ero tambe tin aparatonan mas inferior riba merkado.
Sa loke bo ta kumpra!
Tepnan
- Paga tinu riba marka di kalidat na momento di kompra: Esaki ta garantisá kòntròl di seguridat dor di un instituto independiente.
- Preferiblemente kumpra aparatonan ku waya i stèker di grount. [lenk pa>> Grount] Un stèker di grount tin kòrtá ku strep di metal (sistema Oropeo), òf tin tres punta (sistema Merikano).
- Aparatonan ku isolashon dòbel ta mihó, danki na un kapa di isolashon èkstra ku na momentu ku ta defekto, no ta isolá e koriente. E aparatonan aki bo ta rekonosé na un ikono chikitu di dos firkant den otro.
Sa kiko bo ta hasi
Apesar ku bo ta kumpra e mihó aparatonan, kabel, waya, stèker i stòpkòntakt:uso ku deskuido por kondusí na situashonnan insigur. E dosnan mas konosí ta sobrekarga i korto sirkuito. Lástimamente ahinda esaki ta pasa hopi.
Sa kiko bo ta hasi!
Sobrekarga i Korto sirkuito
Sobrekarga ta surgi pa motibu ku muchu aparato elektróniko ta sendé pareu.E wayanan di koriente e momento ei ta bira muchu kayente. E isolashon ta smèlt i okashoná un korto sirkuito.
Korto sirkuito por ser okashoná tambe ora un aparato òf waya ta dañá. E núkleonan di koper di e wayanan di koriente e momento ei ta bin den kontakto ku otro. Esei ta kondusí na un amperahe hopi haltu. E wayanan ta bira kayente i e isolashon ta smèlt.
Den kaso di un korto sirkuito bo ta pèrde koriente den bo kashi di meter. Un fius ta bula, òf e suich di grupo ta bòltu. Den kasonan mas serio e interuptor outomátiko ta bòltu.
Lo bo keda parsialmente òf kompletamente sin koriente te ora ku resolvé e motibu di e korto sirkuito .
Tepnan
Aparatonan
- No laga muchu hopi aparato traha pareu. Ta trata di ‘chupachupanan di koriente’ manera wasmashin, èrko, frishidèl, sekadó elektróniko, mashin di laba tayó òf stòfzùiger.
- No konektá muchu aparato riba un stòpkòntakt.
- No konektá mas ku 1200 Watt pa grupo den bo kashi di koriente. Riba e aparato òf den e instrukshon di uso bo por mira kuantu Watt un aparato ta usa. Si tin duda konsultá ku un instaladó registrá.
- Tene bo mes semper na e instrukshon di uso di aparatonan elektróniko.
Stèker i wayanan
- Kontrolá e isolashon di e wayanan elektróniko. Hopi biaha e isolashon ta dañá na e stèker. Instalá e stèker di nobo, òf remplasá e aparato.
- Semper tene na e stèker ora ku bo ta saké for di stòpkòntakt. No ranka na e waya pa evitá ku ta daña e isolashon.
- No laga e wayanan pega, por ehèmpel bou di porta òf tapeit. Sòru tambe pa lòs e wayanan kompletamente i evitá ku nan ta mishi òf bruá den otro. Asina bo ta prevení kentamentu dimas i gastamentu ku ta okashoná korto sirkuito.
- Nunka pega waya di koriente ku klabu òf nit. Ta bende klèm òf renchi spesial pa kabel pa pega waya na un manera seif.
- No usa waya pa kologá kos na dje.
No usa mas ku un verlengsnoer entre un aparato i stòpkòntakt. Mas tantu waya bo tin, mas grandi e chèns ku nan ta brua den otro. Tambe inkonsientemente bo por konektá muchu aparato si bo kombiná verlengsnoer.
Sòru pa grount
Bon grount ta importante pa bo seguridat. Laga bo instalashon elektróniko grount i laga instalá un interuptir outomátiko den bo kashi di koriente. Preferiblemente kumpra aparatonan ku waya i stèker di grount. Pero kiko presis ta grount?
Tera sirkuito
Grount kiermen ku tin un waya di koriente èkstra ku ta laga e koriente no deseá pasa bai den tera. Ora esei sosodé nos ta papia di e asina yamá ‘tera sirkuito’. Den bo kashi di koriente e koriente ta ser deskonektá. Un fius ta bula òf un swich di grupo òf e interuptor outomátiko ta bòltu.
Mal tempu
Na momentu ku welek dal, bo aparatonan elektróniko por daña. Si bo instalashon elektróniko ta bon di grount, na momento ku welek kai e interuptor outomátiko ta bòltu. E koriente ta ser deskonektá I asina prevení daño.
Aparatonan
Grount ta hopi importante den kaso di aparatonan ku un kaha di metal, manera wasmashin. Si un waya òf stèker gasta òf lòs, e waya di koriente por bin den kontakto ku e metal. E momento ei e aparato ta haña koriente. Tera sirkuito ta prevení esaki: e elektrisidat ta wòrdu deskonektá pa motibu ku den bo kashi di koriente e fius ta bula, òf un swich di grupo òf e interuptor outomátiko ta bòltu.
Tene kuidou!
Si e waya di grount ta lòs òf no tin esaki, bo aparatonan ta keda traha normal. Pesei hopi biaha ta deskubrí e grount defisiente na momentu ku algu bai robe: e koriente no ta bai pero ta pone e aparato bou di tenshon.
Hopi peligroso
Ora un aparato ta bou di tenshon e por okashoná kandela òf koriente por dal e usuario. Esaki ta hopi peligroso. Tambe kòrda ku: humedat ta un bon konduktor di koriente. Pues sea mas kouteloso posibel den lugánan húmedo manera den baño i den kushina.
Protehá bo mes, sòru pa grount!
Tepnan
- Laga un instaladó registrá kontrolá òf instalá bo instalashon eléktriko. Instalashon ta enserá tambe konekshon di bo aparato.
- Paga tinu ku humedat. No pone kos di bebe òf vas ku flor riba, òf direktamente banda di aparatonan elektróniko.
- Preferiblemente usa waya i stèker di grount. Konektá nan solamente ku stòpkòntakt di grount.
Paga tinu!: den lugánan húmedo manera baño i kushina stòpkòntakt i stèker di grount ta obligatorio.
Tene kuenta ku mucha
Mucha ta kurioso i movibel. Esaki ta hasi koriente seif èkstra importante. Ta solamente algun medida tin ku tuma pa prevení aksidente i situashon peligroso: hasi stòpkòntaktnan seif pa mucha, sòru pa waya i stèker ta bon isolá, i skonde wayanan bon òf instalá nan bon.
Tene kuenta ku mucha!
Tepnan
- Kumpra stòpkòntakt seif pa mucha. Nan tin tapa pa entrada di e stòpkòntakt. E tapanan aki ta move solamente si bo primi e stèker na tur dos banda mes duru. Pa un adulto esaki ta fasil, pero pa un mucha nò.
- Tambe bo por tapa stòpkòntaktnan eksistente. Pa esaki ta bende tapa lòs. Paga tinu: E tapanan pa stòpkòntakt di grount ta diferente i no di grount! Bo ta plak òf primi e tapa den e stòpkòntakt. Pa medio di un mekanismo di fer e burakunan di e stòpkòntakt no ta visibel si bo no ta usa .
- Saka stèker for di stòpkòntakt despues di hasi uzo di aparatonan, pa asina e tapanan ta den posishon seif.
- Kontrolá e isolashon di waya i stèkernan regularmente. Un mucha no sa kiko ta isolashon malu i inkonsientemente lo kwe un waya tene., poniendo ku koriente por dal’e.
- Skonde wayanan di koriente mas tantu posibel. Bo yu por trompeká ariba òf keda pegá aden. Pasa e wayanan kanti muraya i patras di meubelnan.
- Preferiblemente usa algu pa pasa e kabel aden. Un otro posibilidat ta pa pega e wayanan ku klèm.
- No laga waya kologá na alkanse di mucha: esei ta invitashon pa mishi kuné.
Legionela
Legionela ta un sorto di bakteria ku por kousa un kontaminashon di e awa di bebe. WEB ta hasi tur su esfuerso pa prevení kontaminashon ku legionela. Tambe tin medidanan ku bo mes mester tuma. Legionela ta un asuntu di nos tur.
Download nos foyeto Legionela (pdf). Òf lesa mas informashon aki bou.
Kiko ta legionela?
Legionela bo ta haña tur kaminda ku ta húmedo; den tera i awa. Bakterianan di legionela ta mes inevitabel ku tur otro sorto di bakteria. Na Boneiru tin legionela tambe den awa di bebe. E kantidat ta asina chikitu ku e bakteria no ta forma peliger.
Bakteria di legionela ta krese den awa na un temperatura entre 20 i 50 grado Sèlsio (68 i 122 grado Fahrenheit). Tin 14 tipo di bakteria di legionela ku tur por haña den e awa di bebe.
Si e awa para ketu e bakterianan di legionela ta multipliká nan mes hopi lihé. Esei ta sosodé ora tin un asina yamá ‘biofilm’ – un kapa fini di mikro-organismo riba superfisie ku ta den kontakto ku awa.
Kiko ta malesa di legionela?
E bakteria di legionela ta okashoná un pulmonia yamá ‘malesa di veterano’.
E nòmber ta originá di e promé brote rekononosé bou di veteranonan di ehérsito na Estádos Unídos na 1976.
Malesa di veterano mester ser tratá mas lihé posibel ku antibiótika. Tin un forma mas leve tambe, e grip di legionela (kentura di Pontiac). E infekshon aki ta desaroyá meskos ku un grip ‘normal’ i por pasa di su mes sin tratamentu.
Kon hende ta keda infektá?
Infekshon ta sosodé via aerosol, un neblina di drùpel di awa chikitu. Pensa riba un ducha, baño di bùbel, baño di stom òf un fòntein. Via aerosolnan kontaminá ku bo ta inhalá legionela ta drenta den bo via respirashon. E ora ei e por kousa un infekshon. Hende no ta bira malu dor di bebe awa kontaminá. Legionela no por pasa di hende pa hende.
Ken ta kore mas riesgo pa bira malu?
Mayoria hende ku wòrdu infektá ku legionela no ta desaroyá e malesa di veterano. Gruponan ku un riesgo mas haltu pa bira malu ta: hendenan for di edat medio, humadónan, bebedónan pisá i hendenan ku un resistensia abou pa motibu di malesa òf behes.
Kon e malesa ta desaroyá?
E tempu entre infekshon i bira malu ta entre 2 i 18 dia. Síntoman ta doló di kabes, doló di múskulo, kansansio, kentura haltu, tosamentu i falta di rosea. Malesa di veterano mester wòrdu tratá mas lihé posibel ku antibiótika. E forma mas leve, grip di legionela, mayoria biaha ta pasa di su mes.
Kiko ami mes mester hasi pa prevení infekshon di legionela?
No ta eksistí un bakuna pa malesa di veterano. Presta atenshon riba lo siguiente pa limitá e riesgo di legionela:
- Mas importante ta pa awa den pipanan i drenahe di edifisionan i hardinnan no para ketu muchu largu. Regla di oro: no mas ku 7 dia.
- Sòru pa uso regular di tur kranchi, ducha, wc i eventual sisteman di sprui. Spula bo pipanan di drenahe bon si nan no a wòrdu usá mas ku 7 dia. Laga tur awa Sali for di e slannan di kurá despues di uso.
- Limpia baño di bùbel, jacuzzi i humidifikadornan bon segun e instrukshon di uso. Limpia e kalki di duchanan regularmente.
- Ahustá bòiler bon: por lo mènos 60 grado Sèlsio (140 grado Fahrenheit).
- Un hende ta hasi uso di un aparato di apnea? Kòrda bon ku mester yena e tanki di awa ku awa herebé ku a fria. Mester kambia e awa diariamente. Mesterlimpiá e masker tur dia i etanki tur siman.
Sea alerta! E awa tin un holó straño, un otro koló òf e ta trubel? E ora ei por tin algu robes.
Kiko WEB ta hasi?
Kòntrol kada mei aña
WEB ta obligá pa kontrolá e awa di bebe kada mei aña pa wak si tin legionela. Nos ta kwe mònster di henter e ret di produkshon i distribushon, inkluso e tankinan. E mònsternan di awa ta ser analisá bakteriológikamente i kímikamente. Si enkontra legionela riba e norma di 100 unidat pa liter (100 kve/l) di formashon di kolonia, WEB ta tuma medida. Ta spula i si ta nesesario desinfektá e pipanan. Si entretantu tin sospecha di kontaminashon, lo kontrolá e awa mesora.
Obligashon di notifikashon i di informashon
WEB ta obligá pa lei pa notifiká un kontaminashon na Inspectie Leefomgeving en Transport (IL&T) i abitantenan ku posiblemente ta afektá. Tambe WEB mester konsientisá e komunidat di e peligernan di legionela i informá kon por minimalisá e riesgonan di kontaminashon.
Prevenshon
WEB ta tuma prevenshon na serio. Informashon tokante legionela – i prinsipalmente: prevenshon di infekshon di legionela – nos ta kompartí tambe via un foyeto, nos página di Facebook i mensahenan na radio i televishon. Prevenshon tambe ta un asuntu di nos tur.
Informashon pa kompanianan i institushonnan
Mayoria kompania i institushon tin un instalashon di awa di bebe kolektivo. Esei ta ser usá dor di diferente hende. E doño di un edifisio ta responsabel pa e kalidat di e awa, for di e meter di awa te na e kranchinan di awa. E doño tin un obligashon legal di kuido: e salú di e usuarionan di awa no por ta na peliger.
Análisis di riesgo i plan di maneho
E doñonan di instalashonnan di awa di bebe kolektivo ta legalmente obligá pa tin un análisis di riesgo di legionela i un plan di maneho. Operadónan por elaborá e análisis di riesgo òf e plan di maneho nan mes òf kontratá e instaladó di e instalashon òf un kompania spesialisá.
Toma di mònster i análisis
WEB tin e obligashon pa kada mei aña chèk legionela den e ret di produkshon i distribushon. For di e meter di awa e operadónan mes ta responsabel pa e kalidat di awa den nan ret di tuberia. Pesei WEB ta konsehá pa kada mei aña laga kontrolá instalashonnan di awa pa ku legionela. Bonlab por ehekutá e kòntrol aki.
No drep for di e tanki séptiko
WEB hopi biaha ta konfrontá kontaminashon di awa di bebe debí na konekshon krusá. Esaki ta e konekshon ilegal entre e instalashon di awa di bebe i e tanki séptiko pa drep den kurá. E ta parse un solushon bunita pa spar gastunan, pero ta un riesgo pa bo salu i di otronan!
Gustosamente nos ta splika bo di e riesgonan di salú. Tambe nos ta rekordá bo ku konekshon krusá ta prohibí.
Download nos foyeto Konekshon krusá? Nò! (pdf). Òf lesa e informashon aki bou.
Kiko ta un konekshon konekshon krusá
Un konekshon krusá ta e konekshon entre e instalashon di awa di bebe i e tanki séptiko.
Ku esaki awa for di e tanki séptiko porser usá pa drep den kurá, pero e awa for di bo tanki ta awa di kloaka no purifiká. Pues awa di berpùt. Esei ta un peliger pa salubridat públiko.
Wak e animashon tokante Konekshon krusá.
Tin un chèns grandi ku bo ta kousa kontaminashon di awa di bebe. No solamente den bo propio instalashon di awa di bebe, sino tambe den e ret di distribushon di awa. Por surgi un fluho di awa ku ta bini bèk, e asina yamá ‘backflow’,di bo sistema di afvur pa e sistema di awa di bebe.
Kiko ta backflow?
Den dos tubu ku ta konektá ku otro e líkido semper ta bai para mes haltu den tur dos. Ora e nivel (òf e preshon) baha den un tubu – bo tanki séptiko –awa lo kore sali for di e otro tubu – bo instalashon di awa di bebe.
Esei ta eksaktamente e intenshon, tòg? Si, pero lo kontrali ta pasa mes fásil. Sin ku bo ta ripará. E preshon den bo tanki séptiko ta bira mas haltu ku den bo instalashon di awa di bebe. E ora ei awa di kloaka ta kore bai bèk den bo awa di bebe. Esei ta backflow.
Kon backflow ta kousa kontaminashon?
Kon e preshon den bo sistema di afvur por bira mas haltu ku esun di bo sistema di awa di bebe? Tin diferente kousa: diferensia di haltura, uso di pòmp, òf uso intensivo di e afvur. E backflow ku ta surgi ta kontaminá bo awa di bebe.
E kontaminashon aki por yega den e ret di distribushon di awa. Pa motibu ku e preshon den e ret distribushon di awa por ta mas abou ku e preshon den bo instalashon di awa di bebe. Esaki ta sosodé mas frekuente ku bo ta pensa. Diferensia di preshon ta sosodé hopi fásil. Entre otro ora tin trabou di mantenshon, deskonekshon, òf si inesperá mester di hopi awa, por ehèmpel ora di pagamentu di kandela.
Kada konekshon krusá ta un riesgo pa salú!
Kada konekshon entre tanki séptiko i instalashon di awa di bebe ta un riesgo pa salubridat públiko. Pesei segun nos Kondishonnan General 1992 no ta pèrmití konekshon di e instalashon di awa di bebe ku un otro suministro di awa.
WEB ta kontrolá konekshonnan krusá ku tèst arbitrario. Ta deskonektá violadónan i ta duna nan but. Tambe ta kobra nan e gastunan di limpiamentu i eventual gastunan di reparashon i di daño.
Let’s do it together
WEB ta responsabel pa distribushon di awa di bebe limpi na Boneiru. Bo ta asumí bo responsabilidat?
Evitá ku bo ta bira un shushadó: tene bo tanki séptiko i bo instalashon di awa di bebe estriktamente separá. Tene nos awa di bebe limpi, pa bo propio salú i di otro hende!
Spar awa
Bo tabata sa ku pa persona nos ta konsumí mas òf ménos 125 liter di awa di bebe pa dia? Tin diferente manera pa spar awa. Baña un minüt mas kòrtiku ta nifiká mesora 5 meter kúbiko ménos di awa. Esaki ta spar bo hopi dòler pa aña. WC ta usa 30% di nos konsumo di awa total. Un kònòpi di spar riba bo baki di awa di WC ta redusí uso ku mas òf ménos 23 meter kúbiko di awa.
Atendé responsabel ku awa di bebe ta mihó pa medio ambiente. E ta hasi diferensia tambe den bo pòtmòni!
Download nos foyeto Spar (pdf). Òf lesa e informashon aki bou.
Tepnan pa den kas
WC
- Stèl e flòter di bo wc di tal manera ku e baki di awa no ta yena kompletamente.
- Bo no por stèl e flòter? Pone un bòter di 2 liter yená den e baki di awa (no na e banda di e flòter). E baki di e manera akí lo yena ku ménos awa.
- Kumpra un hèndel pa bo wc ku ta spar awa.
- Paga tinu si bo wc ta sigui kore awa despues ku bo a kaba flùsh. Esaki por kosta mas òf ménos 25 liter pa ora, ku otro palabra 219.000 liter awa pa aña.
Higiena
- Hasi uso di un ‘timer’ di ducha. Di e manera aki bo ta konsiente di e tempu ku bo ta tuma pa baña.
- Sera e kranchi ora ku ta hunta habon i ta skeiru djente.
- Pone un aparato na bo kranchi ku ta limitá e fluho di awa.
- Kumpra un kabes di ducha ku ta spar awa.
Laba paña i laba tayó
- No laba tiki paña, sino akumulá tur paña shushi. Laba ku un mashin bon yená (pero no di pròp). Usa un labá mas kòrtiku pa paña ku no ta hopi shushi.
- Bo ta laba tayó na man? No laba ku awa ku ta keda basha. No spula largu promé i despues.
- Bo ta usa un mashin pa laba tayó? E ora ei no tin nodi di spula adelantá na man. E mashin di laba tayó tin un programa pa spula adelantá. Usa e mashin di laba tayó solamente ora e ta yen.
Otro tepnan
- Kambia kranchinan ku ta lèk; esakinan ta gasta un promedio di 2000 liter di awa pa aña.
- Regularmente kontrolá e meter di awa. Asina bo por ripará na tempu si tin lèkazje den bo instalashon di awa.
Tepnan pa rondó di kas
- Spar awa ora bo ta laba outo? Laga e slan para i hasi uso di un èmber. Ku slan fásilmente bo ta usa 150 liter di awa; ku kuater èmber di dies liter tambe por. Bo ke usa un spùit tòg? Hasi uso di un spùit di preshon haltu. Un slan ta usa kasi 3.000 liter di awa pa ora, e spùit di preshon haltu 600 liter pa ora. Ademas bo ta keda kla mas lihé ku un spùit di preshon. Bo ta spar kasi 15% di bo tempu i di awa.
- No malgastá áwaseru! Bo por fangu áwaseru den barí òf tankinan di awa supteráneo. Usa esaki pa bo kurá òf eventualmente pa yena pisina.
- Un liter di zeta di motor ku a basha abou por daña sigur un mion liter di awa di suela. Pues sea kouteloso ora bo ta traha ku zeta.
- Tapa e tera rondó di e matanan ku blachi, sas di palu òf ‘steenslag’, di manera ku e tera por apsorbá e humedat mihó.
- Bo ke instalá un pisina? Pensa un momento riba e grandura. Espesialmente den tempu di sekura mester yena e pisina ku awa regularmente.
Spar koriente
Dor di hasi uso di aparatonan eléktriko di manera efisiente, bo por spar riba bo kuenta di koriente konsiderablemente. Asina un famia ku dos yu por spar hopi sèn pa aña dor di laba ku un wasmashin yen enbes di un wasmashin mitar yen. Banda di esei, puntra bo mes ku den nos klima kalor tin nesesidat di sekadó di paña.
Pagá en bes di stand-by
Por spar ku mas kos! Paga mas tantu aparato eléktriko ku ta posibel na lugá di laga nan riba ‘stand-by’. Esaki por redusí uso di koriente konsiderablemente. Por pensa por ehèmpel riba e kargadónan di telefon, telefon di beibi òf skeiru di djente; i riba televishon, kòmpiuter i ekipo di sonido.
Chupachupanan di koriente
Aparatonan ku mester keinta, manera ‘microwave’, wea di koriente pa herebé aros, heru di strika i aparatonan di seka kabei ta hala hopi koriente. Bo tabata sa ku stòfzùiger ta un di e aparatonan ku ta hala mas tantu koriente?
Lampi di spar
Peranan di lus tradishonal, te asina leu, ta usa hopi koriente. Tin kada bes mas i mas lampi di spar. Peranan di lus di LED ta mas ekonómiko ainda. Un pera di lus di LED ta usa 85% ménos koriente kompará ku un pera di lus tradishonall. Ademas nan tin un durashon ku ta 50 bia mas largu.
Nos no por imaginá nos bida mas sin hopi aparato. Pero usanan di forma konsiente no ta kosta hopi esfuerso i e ta skapabu hopi.
Download nos foyeto Spar! (pdf). Òf lesa e tepnan aki bou.
Tepnan pa den kas
Frishidèr i frizer
- Sòru pa bo frishidèr i frizer ta bon será. Semper sera e portanan mas lihé posibel.
- Pone bo frishidèr i frizer na un lugá mas fresku posibel.
- Mantené e frishidèr na un temperatura konstante di 4 te 6 grado, e frizer na -18 grado.
- Difròs bo frizer regularmente.
- Un frishidèr yen ta usa ménos koriente ku un frishidèr bashí.
Tep: yena e frishidèr ku bòternan di awa. Nan ta konservá e friu, di manera ku e frishidèr ta sende ménos. Tambe pa frizer ta konta: yen ta mas ekonómiko ko bashí.
Lus (iluminashon)
- Hasi mas uso ku ta posibel di lus natural.
- Hasi uso di lampinan ku ta spar koriente, manera lampi di LED òf lampi di spar. No lubidá riba lus di pasku!
- Paga lus manera ku bo sali for di un espasio.
Èrko i fèn
- Kombiná e uso di èrko i fèn. E fèn ta sòru pa parti aire friu mas optimal.
- Skohe pa un èrko ‘inverter’ pa spar energia. Un èrko inverter ta yega na e temperatura deseá kuater biaha mas lihé ku un èrko tradishonal.
Otro aparatonan
- Semper strika mas paña pareu. Un heru di strika ta usa mas tantu koriente ora ku e ta keintando.
- Ta rekomendabel pa bari kas na lugá di hasi uso di stòfzùiger ku ta gasta masha hopi koriente.
- Un stof di gas ta muchu mas ekonómiko ku stof di indukshon, stof kerámiko òf di koriente.
Tepnan pa rondó di kas
- Bo tin lus pafó? E ora ei hasi uso di lampi di LED. Si bo instalá un ‘fotocel’ na bo lampinan pafó, e lusnan ta sende i paga outomátikamente ora solo baha i ora solo sali.
- Si bo ke spar mas koriente, e ora ei hasi uso di lampinan di LED ku ta sende na momentu ku nan detektá moveshon.
- Tuma nota di e uso di koriente ora kumpra bo pòmp di pisina i sistema di drep.
- Aparato eléktriko pa usa den kurá ta hala hopi koriente. Por ehèmpel hasi uso di un harpa en bes di un supladó di blachi.
Isolashon
Den kaso di isolashon hopi biaha nos ta pensa riba friu. Pero bon isolashon tambe ta hopi efektivo pa tene kayente pafó di kas i friu paden den kas.
- Na momentu di (re)konstrukshon instalá isolashon di muraya i dak. Esaki ta redusí e gastunan di èrko i ventilashon.
- Evitá ku e friu di èrko ta sali bai. Pone strep di rùber bou di porta. Kontrolá e seyo di kozeinnan i apliká silikon si esaki ta nesesario.
- Glas ku ta resistí kalor ta yuda baha gastu, prinsipalmente den kaso di porta i bentananan grandi.
- Ademas e instalashon di glas dòbel ta tene kayente pafó.


text:
Warwarú i Watakeli a gana e promé wega di ‘play-off’ den klase A maskulino di Federashon Vòlibòl Kòrsou (Fevoko). E seri a ranka sali ayera, djadumingu 17 di mart 2019, den sala Errol Rooi di Sentro Deportivo Kòrsou (SDK).
E kampionato di vòlibòl ku ta dediká na Dito Ravenstein, aa sigui ayera ku 6 enkuentro. E serinan pre-final a kuminsá den únikamente klase A maskulino, miéntras ku den klase A femenino i divishon superior tabatin weganan balido pa bueltanan preliminar dje kompetensia.
Warwarú ku a tèrminá solido na promé lugá den kampionato regular, a demonstrá ku e tin intenshon serio pa konkistá e titulo kampionil den klase A maskulino. E tim a gana ku skor konvinsente di 2-0 di Titus. E parsialnan tabata 25-16 i 25-17.
Den e otro wega di pre-final Watakeli tampoko tabatin problema ku su kontrinkante. E ekipo a gana ku skor di 2-0 di Stakamahakchi. E parsialnan tabata: 25-15 i 25-13.
Den klase A femenino Shuatanari a logra otro viktoria. E tim a superá Watakeli ku skor di 2-0: 25-6 i 25-15.
Hurricane i Xaverianen a trit e públiko riba un tremendo enkuentro. E wega tabata hopi bringá ku Hurricane bayendo kas ku e triunfo: 2-0, 25-20 i 30-28.
Den divishon superior femenino tabatin dos wega. Hurricane ta derotá Watakeli ku skor di 3-0. Despues di a pèrdè e promé sèt 21-25, Hurricane a gana e sigiuente tres sètnan: 27-25, 25-19 i 25-19.
Mas aleu Shuatanari a triunfá ku relativo fasilidat riba Green Jewels: 3-0. E parsialnan tabata: 25-9, 25-8 i 25-13
E kampionato regular a sigui awe, djaluna 18 di mart, ku dos wega den klase A femenino. Shuatanari ta topa ku Xaverianen i Stakamahakchi ta hunga kontra Hurricane. Tur dos enkuentro ta kuminsá 8or di anochi.


text:
Spionahe i kampaña shushi Hulandes kontra dos pionero di outonomia: Dr. da Costa Gomez i Dr. Ellis
Hulanda kolonial semper a trata na desprestigiá intelektualnan lokal ku a lucha kontra kolonialismo manera e éroe Indones Mohammad Hatta den añanan 30. Ménos konosí ta kon Hulanda a trata Dr. William Charles de la Try Ellis i Dr. Moises Frumencio da Costa Gomez, e outornan intelektual di outonomia. Pa Hulanda nada tabata prohibí, basta por a asesiná nan karakter i profesionalismo.
Dr. William Charles de la Try Ellis (1881-1977), e promé yu di tera di koló pa dòktorá den lei (1911) na Universidat di Amsterdam a okupá puesto haltu manera Abogado-General, miembro di Korte di Hustisia i “Kantonrechter” interino. Dr. Ellis a presidí e komishon Onderzoek en Bestudeering van de in het Staatsdeel Curaçao levende politieke opvattingen en wenschen ter voorbereiding van de Rijksconferentie (1946) ku huntu ku Dòktor su Wetgevend Orgaan van Curaçao (1935) i Proeven van een Constitutie (1946) ta pone e base pa outonomia (1951) i Statüt (1954). Ora Presidente di Korte di Hustisia, mr. de Gaay Fortman, tuma retiro (1928), dr. Ellis ta solisitá p’e posishon. Gobernador di Kòrsou ku no a gusta, a fulminá den un karta sekreto pa minister di Kolonia.
Spiònnan a bisa ku Dòktor lo tabatin por lo ménos un (1) yu ilegítimo na Hulanda i/òf Alemania; ku e tabata bati su kasá; di a saka su futuro kasá na barika ku i/òf lo a pèrdè un yu. Universidat di Nijmegen lo a ninga pa Dòktor doktorá pa motibu di su bida imoral. Típiko e táktika di pinta un hòmber pretu komo habuzador i sin kontròl di su seksualidat. Dòktor a ninga tur akusashon segun un karta di Presidente di Korte fechá 18 aprel 1946.
A spioná Dòktor promé ku e a regresá Kòrsou na 1935. Segun dokumentashon na komienso a kuestioná Dòktor su konosementu di materia, pa despues kuestioná su bida personal.
Korektamente por bisa ku e kasonan ta pasado. Pero e konsekuensianan no a keda den pasado. E proseso konsiente di e kolonisadó pa sembra e kerensia ku esnan kolonisá ta inferior, a keda internalisá leu despues ku kolonialismo, de jure, a kaba, i ta biba komo un kondishon mental yamá colonial mentality. Awe, e problema mas grandi no ta menospresio di Hulanda sino e manera ku nos ta anda ku otro i apliká colonial mentality i character assasination kontra otro. Ta di lamentá kon tiki atenshon nos ta duna salú mental, pasombra e kondishon mental ku mi a menshoná ta algu ku nos mester ban rekonosé i trata.
Alex Rosaria is from Curaçao. He has a MBA from University of Iowa. He was Member of Parliament, Minister of Economic Affairs, State Secretary of Finance and United Nations Development Programme Officer in Africa and Central America. He is an independent consultant active in Asia and the Pacific.
View all posts by alexdavidrosaria


text:
Que vaina. Un otro ‘sorpresa’ den e aventura di burocracia cu ta mi bida na Aruba. Despues di a cuminsa aña determina cu tanto resolucionnan pa aña nobo, casi inmediatamente tur mi deseonan a perde nan colo ora mi wordo confronta un bes mas pa empleadonan publico cu mal actitud y cla pa bisa mi cu mi no por aplica pa nacionalidad Hulandes. Pero podise esaki ta un blessing in disguise.
Despues di lucha tanto cu burocracia e ultimo aña(nan!). Ma sinta un bes mas despues di un aña cu un abogado pa por puzzel ta con lo mi bay cana caminda pa obtene mi nacionalidad Hulandes. E permiso pa estadia indefini cu Dimas a otorga na 583 persona (segun cifra di cuminsamento di october) sigur lo a cambia situacion di hopi persona, esaki mi ta comprende completamente. Ami mes ta un di nan cu e a sa di beneficia.
Sinembargo semper mi tabatin poco inkietud rond di e permiso aki. Pues e sospecho aki a keda confirma despues cu awe bon noticia a cay di parti di e abogado cu mi a sinta cu ne. El a bisa mi cu pasobra mi tin un firma liber, e periodo di permiso sin buraco rekeri pa aplica por wordo baha na 3 aña cu permiso sin interupcion pa por aplica pa e nacionalidad. Esaki compara cu e 5 aña cu normalmente un persona lo mester tin sin buraco pa bin na remarke pe nacionalidad.
Mas cu claro, mi no ta confia solamente un fuente, pues mi a dicidi di confirma e informacion aki na e Gabinete di Gobernador. Na yegada na e loket mi a haya mi mes confronta cu un trahado cu a informa mi cu loke e abogado a bisa mi no ta corecto. Segun e empleado publico, e firma liber cu mi tin ‘no ta un firma liber berdadero’. Mensen, mi tin di bisa cu mi tabata babuca. Asina e señora a sigui bisa cu ‘esaki tabata un acuerdo entre gobierno Hulandes y gobierno di Aruba. Pero e tabata pa e personanan specifico cu tabatin dificultad den pasado’.
Pues e señora a conclui cu mi no lo por gosa di e verkorte termijn cu normalmente ta conta pa esunnan cu a yega na nan firma liber di manera legitimo. Que escandalo. Tur esaki mientras mi ta corda cu aña pasa mi mester a comproba na Dimas (e autoridad riba stranheronan na Aruba) por medio di declaracionnan di scol y otro documentonan manera administracion di Censo cu mi tabata na Aruba pa un termino di 10 aña, di cual 5 minimo lo mester a ta na un scol.
Mi ta puntra mi mes, dicon tanto fanfaria rond di e aspecto aki di e aplicacion pa e permiso di dreamers si en fin Dimas no ta reconoce cu mi no tin buraco den mi estadia legal? Kico Dimas of gobernador ta gana por medio di tene tur e dreamers wanta den cashi? Pasobra eventualmente despues di 5 aña (maximo) tur e dreamers lo por bira Hulandes toch.
Esaki ta mi pregunta central, pasobra den mi concepto hopi di e personanan cu a haya e permiso aki lo kier studia afo. Y pa un persona di nacionalidad Venezolano manera mi mes, no ta exactamente e miho momento pa haci esaki. Pero apart di mi situacion personal, e pregunta mas den cuadro legal ta con e ta asina cu gobierno Hulandes awo por dicta kico pa nan ta di considera un vergunning tot verblijf legitimo y cua no ta legitimo? Mi lo purba sinta cu e representantenan di seccion consular di Gabinete di Gobernador pa asina clarifica e puntonan aki y lo trece e resultadonan di e entrevista den un proximo edicion di Bon Dia Aruba.
Decolonisa bo mes
E holo di colonialismo ta masha sterki rond di e topico aki. Pero e ta masha interesante con henter e burocracia aki a drenta mi cerebro manera un gas venenoso y min ta haya manera pa sak’e. E manera pa saca e fucu aki ta por medio di pensa mas leu cu burocracia.
Kico ta mi balor? Kico ta nos balor? Si Aruba kier wanta e potencial di su hobennan un banda, laga nan. Ken ta Arubiano? Ta Arubiano ta algo pa balora? Si mi mira con tantisimo persona ta obtene nan derechonan Hulandes por medio di habri pia aki aya, paga un suma halto aki aya, mi tin di ta orguyoso cu mi a keda Venezolano te awo. Den un combersacion cu un persona cu ta studiando afo mi a haya mi mes confronta cu e mesun pregunta cu mi tabata haci mi mes un aña pasa: dicon mi ta asina enfoca riba studia na Hulanda?
Si mi kier cambia e manera cu mi ta pensa, mi tin di desvia di tur cos cu nos tin en comun como studiante Arubano. Loke e studiante den exterior a menciona, ta, cu den un lectura su docente di filosofia a splica con e suheto post colonial, naci den Caribe, ta sentencia pa emigra bay su madre patria pa studia unda e pais lo sa di colonisa su mente cu ideologia burgues.
Decolonize yourself!, e docente a sclama na un klas cu ta consisti casi completamente di Hulandes Europeo. Claro e parti comico di esaki bo no tin cu laga atras, pero e tin su profundidad. Y ta casi simbolico cu ni mucho ora prome cu mi a tende di esaki, e trahado di e gabinete a puntra mi pa mi aplicacion pa visa Schengen si mi kier e formulario den Spaño, Ingles of Hulandes.
Ma bis’e casi rabia cu mi ta papia tur 3 lenguahe, pues no ta importa cua. E señora cu bril a duna mi e formularionan den Spaño.
Aruba, si bo no kier mi, mi sa cu mi ta hopi mas valioso cu bo.


text:
21 di MART 2017 Charla NOS KUMINDA, NOS PREKUPASHON na Sentro di bario Souax
21 di MART 2017 Charla NOS KUMINDA, NOS PREKUPASHON na Sentro di bario Souax
Fundashon Pro Souax i Sentro di bario Souax, ta invitá habitantenan di Souax, Gato, Zegu i bisindario i demas interesado na kontinuashon di e siklo di charla ” ALIMENTASHON RESPONSABEL”. E charlanan ta na e enkargo di e konosido dietista sra. Miriam de Windt.
Meta di e charlanan aki ta pa duna informashon i di e forma aki, hasi habitantenan di Souax i bisindario i tambe otro interesadonan mas konsiente, kon alimentá nan mes di un forma balansá, sano i responsabel. E siguiente charla lo ta djamars awor 21 di mart i e tópiko ku e dietista lo trata ta: NOS KUMINDA, NOS PREKUPASHON.
Entrada ta grátis i lo tin amplio oportunidat pa hasi pregunta
Un i tur ta keda kòrdialmente invitá pa bin skucha informashonnan interesante riba e tópiko aki.
Charla ALIMENTASHON RESPONSABEL
Tópiko :” NOS KUMINDA, NOS PREKUPASHON”
Oradó : DIETISTA Sra. Miriam de Windt
Dia : Djamars 21 di MART 2017
Ora : Shet’or pa mitar di nuebe di anochi (19.00 – 20.30)
Lugá : Sentro di bario Souax
Entrada : GRATIS


text:
...un impakto direkto di 217.3 mion florin den e promé kuartal di 2015…
WILLEMSTAD- 21 di aprel 2015 – Sifranan kolekta pa Ofisina di Turismo di Kòrsou (CTB) ta indiká ku pa luna di mart a registrá 3.986 turista di estadia más kompará ku mart aña pasa, kontinuando di e manera aki ku e desaroyo positivo ku kual a kuminsá aña. Un total di 39.676 turista a keda registrá na mart 2015 kual ta un kresementu di 11%. E kresementu aki ta partikularmente debí na entre otro prestashon eksepshonal di algun merkado importante. Na mart 2014 e kantidat di turista tabata 35.690.
E buelo nobo for di New York ku JetBlue ta reflehá bèk den e sifranan positivo di Estado Unídos. Nort Amérika a registrá un oumento di 14% ku un total di 8.716. Estádos Unídos a krese ku 9% ku un total di 6.009 bishitante. Canada a registrá un kresementu di 28% ku un total di 2.707 turista di estadia den luna di mart 2015. E kresementu aki por keda atribuí direktamente na e buelonan semanal for di Toronto ku West Jet, Air Canada i Sunwing. Ademas ampliashon di e skema di buelo di Air Canada entrante 1 di yanüari último ku buelonan direkto for di Montreal pa Kòrsou tambe tabata instrumental den kresementu di e merkado di Canada. Banda di esei e esfuersonan di merkadeo huntu ku partnernan den industria di turismo a trese mehorashon den e prestashon di e merkado di Nort Amérika.
Region di Sur Amérika a krese ku 49% na mart 2015. A registrá un total di 10.776 turista kompará ku 7.225 na 2014. For di Venezuela un oumento di 65% a keda registrá. Un total di 7.412 turista Venezolano a bishita nos pais den luna di mart. Na mart 2014 un total di 4.489 turista di estadia a keda registrá. Colombia i Sürnam tambe a registrá kresementu den kantidat di turista di estadia. Respektivamente 79% i 2% más turista. Brazil si a konosé un kaida di 13%.
For di region di Europa nos a registrá un oumento di 5% na mart 2015. Europa a registrá un total di 16.938 turista durante luna di mart kompará ku 16.159 na mart 2014. For di Hulanda, e pais for di kua nos ta registrá mas tantu turista nos a risibí 11.910 turista kual ta un kaida di 2%. Alemania a registrá un oumento di 53% mas turista na luna di mart 2015. Un total di 2.831 turista a bishita nos pais for di Alemania. Aña pasa na e mesun luna un total di 1.850 aleman a bishita nos pais.
Sifranan promé kuartal di 2015
Pa loke ta trata e promé kuartal di 2015 por mira un prestashon positivo di 13% kompará ku e mesun periodo aña pasa. Un total di 14.279 turista adishonal a bishita nos pais registrando kresementu den e 3 regionnan primario pa Kòrsou kualnan ta Nort Amérika, Sur Amérika i Europa. Registrando un kresementu di respektivamente 21%, 41% i 3%. E kantidat total di turista pa loke ta trata e promé kuartal di aña pa e 3 regionnan primario ta lo siguiente: Nort Amérika ku un total di 24.697 turista, Sur Amérika ku 35.348 i for di Europa nos a risibí un total di 51.895 turista.
E kantidat di anochi ku e bishitantenan a keda nos pais den e promé kuartal di 2015 ta mustra un kresementu di 8%. Sifranan preliminar ta mustra un total di 1.088.512 anochi. Aña pasa un kantidat di 1.007.707 anochi a keda registrá. For di e karchinan di embarkashon i desembarkashon por konstatá ku 69.4% di e kantidat total di turista di estadia a keda na un akomodashon registrá. E repartishon ta lo siguiente: hotèl di mas ku 150 kamber (31.1%), esnan di ménos ku 150 kamber (14.0%), bùngalo (15.6%), apartamentu (7.7%) i guesthouse (0.9%). E kantidat di turista ku a keda na un akomodashon no registrá ta representá 30.6% di e kantidat di turista ku a bishita nos durante e promé kuartal di aña. Akomodashonnan no registrá ta akomodashonnan ku no ta aparesé den CTB su sistema di dato.
Hasiendo uso di e modelo ‘Turistika’ Ofisina di Turismo di Kòrsou (CTB) huntu ku MEO a kalkulá ku durante e promé kuartal di 2015, sektor di turismo a generá un impakto direkto di 217.3 mion florin pa nos ekonomia lokal. Promé kuartal di 2014 e montante tabata 187.46 mion. Region di Europa a generá un total di 97.7 mion florin kual ta 44.9% di e totalidat. Su tras ta sigui region di Sur Amérika ku 56.2 mion, Nort Amérika ku 48.8 mion i e entrada generá for di region Karibe a keda kalkulá na 8.7 mion florin.


text:
Cada pais tin su riesgonan riba bo salud Proteha bo mes y bo famia na momento di bay di biahe
Cada pais tin su riesgonan riba bo salud
Proteha bo mes y bo famia na momento di bay di biahe
ORANJESTAD, Aruba –19 juni 2019: Dentro di poco nos ta drenta temporada di vakantie grandi y hopi hende lo bay di biahe. Na momento di bay den exterior ta importante pa busca informacion riba e factornan di riesgo cu por afecta bo salud na e pais cu bo ta bay bishita. Cada pais tin su riesgonan cu ta varia entre malesanan transmiti pa sangura, malesanan gastrointestinal of malesanan respiratorio infeccioso. P’esey ta importante pa ta informa trempan pa por tuma medidanan di prevencion nesesario.
Recientemente Peru a declara un estado di emergencia debi na un cantidad inusual di casonan di Guillain-Barré (Acute inflammatory demyelinating polyradiculoneuropathy), raporta den 5 region turistico di Peru. Guillain-Barré ta un malesa cu ta caracterisa su mes door di paralisis di e musculonan, afecta pa e sistema nervioso. E malesa ta conosi pa no ta uno contagioso, dus cu no ta pasa di hende pa hende. P’esey na e momentonan aki ta buscando e motibo di e subida drastico den cantidad casonan na Peru.
Merca y Europa tambe ta raportando aumento den casonan di measles cu ta un malesa viral cu ta sumamente contagioso y peligroso pa mucha y hende muhe na estado. Pa motibo cu e por ocaciona pulmonia, infeccion di celebro y daño na e baby cu ainda ta desaroyando den bariga di su mama. Bou di malesa viral tambe ta cay influenza cu por ta peligroso pa mucha, hende grandi riba 60 aña y hendenan cu ta sufri di un malesa cronico. Hopi di e malesanan aki manera measles, keintura geel malaria, influenza y mas por wordo preveni for di Aruba caba cu un vacuna. Tur e vacunanan aki ta disponibel na seccion di Malesanan Infeccioso di Departamento di Salud Publico. Mester tene na cuenta si cu e vacunanan mester wordo aplica por lo menos dos siman prome cu biaha. Tin vacuna cu ta consisti di mas cu un dosis p’esey ta recomenda pa busca informacion trempan.
Recomendacionnan basico cu cada persona tin pa aplica na cualkier pais cu nan bay bishita, ta encera:
- Laba man frecuentemente cu awa y habon of un producto cu ta contene alcohol.
- Evita contacto cu hende cu sintomanan di griep y proteha otronan ora di tosa of nister door di haci esaki den e parti dilanti di e elleboog of tapa boca y nanishi cu un nepkins.
- Sea critico na unda bo ta come, no come zomar riba caya y no come cuminda ni berdura curu.
- Semper bebe awa di boter.
- Evita mordi of rasca di cualkier animal domestico of salvahe.
- Proteha bo mes contra sangura na tur momento.
Pa mas informacion por tuma contacto cu seccion di Malesanan Infeccioso di Departamento di Salud Publico na 5224200.


text:
…Na Hulanda…
WILLEMSTAD – 9 di òktober 2018 – Resientemente Ofisina di Turismo di Kòrsou (CTB) huntu ku partnernan den sektor privá a konkluí otro eksitoso roadshow na Hulanda. Kòrsou ta e destinashon den Karibe di mas popular bou di biaheronan hulandes. Pa e motibu aki CTB a organisá un roadshow na Hulanda pa duna partnernan hotelero for di Kòrsou e oportunidat pa informá agentenan di biahe tokante di tur loke Kòrsou tin di ofresé komo destinashon turístiko.
Durante 3 dia a duna informashon aktual di nos destinashon na agentenan di biahe. E promé dia di e roadshow a tuma lugá na e TUI Call Center na Enschede i e Corendon Call Center na Haarlem ku partisipashon di 60 agente di biahe. Su siguiente dia a sigui ku un seshon na Breda, kaminda a topa ku 30 agente di biahe. Riba e delaster dia a topa ku 25 agente di biahe na Hoofddorp i 40 na Kas di Kòrsou na Den Haag. E 3 dianan di informashon a konsistí di 2 parti; mainta a organisá diferente seminario pa asina e representantenan hotelero por a haña informashon aktual di e merkado hulandes spesífikamente riba e aria di komersio, trends, merkadeo i relashon públiko. Parti mèrdia a inisiá kada seshon ku un presentashon di Kòrsou i un diálogo kaminda e tim di CTB a elaborá riba e mihó eksperensianan ku nan tin di Kòrsou. E hotèlnan i agentenan di biahe presente a konta di Kòrsou for di nan punto di bista. Despues e agentenan di biahe por a partisipá den un seshon interaktivo yama ‘Dushi SUP Yoga’ siguí pa un seshon di speed dating kaminda tur partner tabatin e oportunidat di presentá nan akomodashon, aktividat- i paketenan. Na final tur agente di biahe a risibí un tas ku material informativo i un opsekio eksklusivo di Kòrsou.
Riba e delaster dia durante e evento na Kas di Kòrsou serka Minister Plenipotensiario, sr. Anthony Begina i su tim, CTB a tene un enkuentro pa gradisí representantenan di aerolínea, komersio i medionan di komunikashon pa nan trabou i dedikashon na Kòrsou komo destinashon. Tur a risibí un opsekio komo gratitut. E anochi a keda asentuá ku platonan lokal presentá dor di e Chef yu di Kòrsou, Justin Niessen partisipante di Master Chef Holland i doño di su propio restorant na Hulanda. Tambe esnan presente por a disfrutá di un presentashon di Juni Juliet i guest star Lou Prince.
CTB ta gradisí; Papagayo Beach Resort, Santa Barbara Beach & Golf Resort Curaçao, Hilton Curaçao, Acoya Curaçao Resort Villas & Spa, Sunscape Curaçao Resort Spa & Casino, Renaissance Curaçao Resort & Casino, Lions Dive and Beach Resort, Avila Beach Hotel, Morena Resort, Amalia Boutique Hotel, Kura Hulanda Village & Spa i Oasis Parcs Coral Estate pa nan partisipashon. Por mira bèk riba un eksitoso roadshow na Hulanda.